cyanic-selkie/wikianc huggingface dataset:
തിരുത്തൽ ലെൻസ്
മൾട്ടിഫോക്കൽ (കോൺടാക്റ്റ് ലെൻസുകൾ)
ഒന്നിലധികം ഫോക്കൽ പോയിന്റുകൾ ഉള്ള കോണ്ടാക്റ്റ് ലെൻസുകൾ മൾട്ടിഫോക്കൽ കോൺടാക്റ്റ് ലെൻസുകൾ (ഉദാ. ബൈഫോക്കൽ അല്ലെങ്കിൽ പ്രോഗ്രസ്സീവ്) എന്ന് അറിയപ്പെടുന്നു.
അഡ്ജസ്റ്റബിൾ ഫോക്കസ്
അഡ്ജ്സ്റ്റബിൾ അല്ലെങ്കിൽ വേരിയബിൾ ഫോക്കസ് ലെൻസിന്റെ പവർ അല്ലെങ്കിൽ ഫോക്കൽ ലെങ്ത് ധരിക്കുന്നയാളുടെ ആവശ്യങ്ങൾക്കനുസരിച്ച് മാറ്റാനാകും. അത്തരമൊരു ലെൻസിന്റെ ഒരു സാധാരണ ഉപയോഗം ഏത് ദൂരത്തിലും വ്യക്തമായ കാഴ്ച അനുവദിക്കുക എന്നതാണ്. വ്യക്തിയുടെ ശ്രദ്ധ മറ്റൊരു ദൂരത്തുള്ള ഒരു വസ്തുവിലേക്ക് മാറുമ്പോൾ നിരന്തരമായ ക്രമീകരണം ആവശ്യമായി വരുന്നു എന്നതാണ് അത്തരമൊരു ലെൻസിന്റെ ഡിസൈനിലെ പ്രധാന വെല്ലുവിളി. സ്വമേധയാലുള്ള ക്രമീകരണം ബൈഫോക്കലുകളെക്കാളും ബുദ്ധിമുട്ടാണ്. തിരുത്തലിന് ആവശ്യമായി വരുന്ന ഇലക്ട്രോണിക് സിസ്റ്റങ്ങൾ, പവർ സപ്ലൈസ്, സെൻസറുകൾ എന്നിവ ഓട്ടോമേറ്റഡ് സിസ്റ്റങ്ങൾക്ക് ആവശ്യമാണ്. ഇവ വില, വലുപ്പം, ഭാരം എന്നിവ വർദ്ധിപ്പിക്കുന്ന ഘടകങ്ങളാണ്.
പ്ലാനോ
പവർ ഇല്ലാത്ത തിരുത്തൽ ലെൻസിനെ പ്ലാനോ ലെൻസ് എന്ന് വിളിക്കുന്നു. റിഫ്രാക്റ്റീവ് പിശകിന്റെ തിരുത്തൽ ആവശ്യമില്ലാത്ത ഒരുകണ്ണിന് മാത്രമായോ രണ്ട് കണ്ണുകൾക്കുമായോ ഈ ലെൻസുകൾ ഉപയോഗിക്കുന്നു. നല്ല കാഴ്ചയുള്ള ചില ആളുകൾ സ്റ്റൈൽ ആക്സസറിയായി കണ്ണട അല്ലെങ്കിൽ കോണ്ടാക്ട് ലെൻസുകൾ ധരിക്കാൻ ഇഷ്ടപ്പെടുന്നു. അത്തരം സാഹചര്യങ്ങളിൽ പ്ലാനോ ലെൻസ് ആണ് ഉപയോഗിക്കുന്നത്.
ലെൻസ് ഒപ്റ്റിക്കൽ പ്രൊഫൈൽ
വലത്ത്‌|ലഘുചിത്രം|300x300ബിന്ദു| സാധാരണ ലെൻസ് ഒപ്റ്റിക്കൽ പ്രൊഫൈലുകൾ തിരുത്തൽ ലെൻസുകൾ പല പ്രൊഫൈലുകളിലും നിർമ്മിക്കാമെങ്കിലും, ഏറ്റവും സാധാരണമായത് ഒഫ്താൽമിക് അല്ലെങ്കിൽ കോൺവെക്സ്-കോൺകേവ് ആണ്. ഒരു ഒഫ്താൽമിക് ലെൻസിൽ, മുന്നിലെയും പിന്നിലെയും ഉപരിതലത്തിന് പോസിറ്റീവ് ആരം ഉണ്ട്, അതിന്റെ ഫലമായി മുൻ ഉപരിതലം പോസിറ്റീവ് / കൺ‌വെർജന്റ് ആയും, പിൻ ഭാഗം നെഗറ്റീവ് / ഡൈവേർജന്റ് ആയും മാറുന്നു. മുന്നിലും പിന്നിലുമുള്ള ഉപരിതലത്തിലെ വക്രതയിലെ വ്യത്യാസം ലെൻസിന്റെ പവർ ആയി മാറുന്നു. ഹൈപ്പറോ‌പിയയിൽ‌ ഒരു കൺ‌വെർ‌ജെൻറ് ലെൻസ് ആവശ്യമാണ്, അതിനാൽ‌ മുൻ ഉപരിതലത്തിന്റെ വക്രത പിൻ ഉപരിതലത്തിനെക്കാൾ കൂടുതലായിരിക്കും. മയോപിയയിൽ ഇതിന് വിപരീതമായി പിന്നിലെ ഉപരിതലം മുൻ ഉപരിതലത്തേക്കാൾ വക്രത കൂടിയതായിരിക്കും. പ്രെസ്ബയോപിയ ശരിയാക്കാൻ, വിദൂര കാഴ്ചക്കുള്ള ലെൻസിനേക്കാൾ കൂടുതൽ കൺവർജന്റ് അല്ലെങ്കിൽ കുറവ് ഡൈവർജന്റ് ആയിരിക്കണം.
ലെൻസിന്റെ ഉപരിതലത്തിലുടനീളമുള്ള മികച്ച ഒപ്റ്റിക്കൽ, സൗന്ദര്യവർദ്ധക സ്വഭാവസവിശേഷതകൾക്കായി ബേസ് കർവിൽ (സാധാരണയായി ഒരു നേത്ര ലെൻസിന്റെ മുൻ ഉപരിതലത്തിൽ നിന്ന് നിർണ്ണയിക്കപ്പെടുന്നു) മാറ്റം വരുത്താം. ഈ രണ്ട് കാരണങ്ങളാൽ തിരുത്തൽ ലെൻസ് നിർദ്ദേശിക്കുമ്പോൾ ഒപ്റ്റോമെട്രിസ്റ്റുകൾ ലെൻസിന്റെ ബേസ് കർവ് കൂടി തിരഞ്ഞെടുക്കാറുണ്ട്. ഗണിതശാസ്ത്ര സൂത്രവാക്യങ്ങളും പ്രൊഫഷണൽ ക്ലിനിക്കൽ അനുഭവവും ഒപ്ടോമെട്രിസ്റ്റുകളെയും ലെൻസ് ഡിസൈനർമാരെയും മിക്ക ആളുകൾക്കും അനുയോജ്യമായ അടിസ്ഥാന ബേസ് കർവുകൾ നിർണ്ണയിക്കാൻ അനുവദിച്ചിരിക്കുന്നു. തൽഫലമായി, മുൻവശത്തെ ഉപരിതല വക്രത മാറ്റമില്ലാതെ സ്റ്റാൻഡേർഡ് ചെയ്യുകയും, ഒരു വ്യക്തിയുടെ പവർ സാധാരണയായി ലെൻസിന്റെ പിൻ ഉപരിതലത്തിന്റെ ജ്യാമിതിയിൽ നിന്ന് ഉണ്ടാക്കുകയും ചെയ്യുന്നു.
ബൈഫോക്കലുകളും ട്രൈഫോക്കലുകളും
ബൈഫോക്കലുകളും ട്രൈഫോക്കലുകളും ഒന്നിലധികം സങ്കീർണ്ണമായ ലെൻസ് പ്രൊഫൈൽ ഉള്ളവയാണ്. പ്രധാന ലെൻസ് ഒരു സാധാരണ ഒഫ്താൽമിക് ലെൻസാണ്. അതിന്റെ മുന്നിലെ ബേസ് കർവ് സ്ഥിരമാണ്, അതേസമയം പിന്നിലെ ഉപരിതല വക്രത ആവശ്യമുള്ള ശക്തി കൈവരിക്കുന്നതിന് മാറ്റുന്നു. ലെൻസിന്റെ മുൻ ഉപരിതലത്തിൽ കാണപ്പെടുന്ന ഒരു ആഡ് സെഗ്മെന്റ് എന്ന് വിളിക്കുന്ന മൂന്നാമത്തെ ഗോളീയ വിഭാഗമാണ് "ബൈഫോക്കൽ" ലെൻസിന്റെ അടുത്ത് കാണുന്നതിനുള്ള ഭാഗം. ആഡ് സെഗ്‌മെന്റുകളുടെ ഉദാഹരണങ്ങളിൽ ഫ്ലാറ്റ് ടോപ്പ്, ക്രിപ്‌റ്റോക്ക്, ഓർത്തോഗോൺ, ടില്ലിയർ എക്സിക്യൂട്ടീവ്, അൾടെക്സ് എ എന്നിവ ഉൾപ്പെടുന്നു. മൂന്ന് വ്യത്യസ്ത ദൂരങ്ങളിലേക്ക് വ്യക്തിയുടെ കാഴ്ച ശരിയാക്കുന്ന ലെൻസ് ആണ് ട്രൈഫോക്കലുകൾ. ഇതിൽ രണ്ട് ആഡ് സെഗ്മെന്റുകൾ അടങ്ങിയിരിക്കുന്നു.
പ്രോഗ്രസ്സീവ് ലെൻസ്
പ്രോഗ്രസീവ് അഡീഷണൽ ലെൻസ് (പി‌എ‌എൽ, സാധാരണയായി നോ-ലൈൻ അല്ലെങ്കിൽ വരിഫോക്കൽ ലെൻസ് എന്നും അറിയപ്പെടുന്നു) ബൈ / ട്രൈ-ഫോക്കലുകളിലെ പോലെ വര ഇല്ലാത്ത വളരെ സങ്കീർണ്ണമായ പ്രൊഫൈൽ ഉള്ള ലെൻസ് ആണ്. ഇതിന്റെ ബേസ് കർവ് തുടർച്ചയായി വ്യത്യാസപ്പെടുന്നു. വക്രതയിലെ ഈ മാറ്റം ലെൻസിനെ വിവിധ സ്ഥലങ്ങളിൽ വ്യത്യസ്ത ഉള്ളതാക്കി മാറ്റുന്നു.
വെർട്ടെക്സ് ദൂരം
കണ്ണിന്റെ മുൻഭാഗവും ലെൻസിന്റെ പിൻഭാഗവും തമ്മിലുള്ള ദൂരമാണ് വെർട്ടെക്സ് ദൂരം. ±4.00D ന് മുകളിൽ പവർ ഉള്ള ഗ്ലാസുകളിൽ, വെർടെക്സ് ദൂരം കാഴ്ച ശക്തിയെ ബാധിക്കും. ഒരു ചെറിയ വെർട്ടെക്സ് ദൂരം കാഴ്ച മണ്ഡലം വിപുലീകരിക്കും, പക്ഷേ അത് കണ്പീലികൾ ലെൻസിന്റെ പിൻഭാഗവുമായി സമ്പർക്കം പുലർത്തുന്നതിന് കാരണമാകുകയും ധരിക്കുന്നവർക്ക് ശല്യമുണ്ടാക്കുകയും ചെയ്യും. അനുയോജ്യമായ സൗന്ദര്യശാസ്ത്രവും കാഴ്ച മണ്ഡലവും നേടുന്നതിന്, വെർട്ടെക്സ് ദൂരവും ഫ്രെയിം വലുപ്പവും തമ്മിലുള്ള ബാലൻസ് നിലനിർത്തി ഫാഷനബിൾ ഫ്രെയിം തിരഞ്ഞെടുക്കാൻ വിദഗ്ദ്ധനായ ഫ്രെയിം സ്റ്റൈലിസ്റ്റ് സഹായിക്കും. സാധാരണ കണ്ണടകളിലെ ശരാശരി വെർട്ടെക്സ് ദൂരം 12-14 മിമി ആണ്. ഒരു കോൺടാക്റ്റ് ലെൻസ് നേരിട്ട് കണ്ണിൽ വെക്കുന്നതിനാൽ കോർണിയയും ലെൻസും തമ്മിലുള്ള ദൂരം, അതായത് വെർട്ടെക്സ് ദൂരം ഫലത്തിൽ പൂജ്യമാണ്.
അപവർത്തനാങ്കം
അപവർത്തനാങ്കം അല്ലെങ്കിൽ റിഫ്രാക്റ്റീവ് ഇൻഡക്സ് സാധാരണയായി nd എന്ന് ചുരുക്കിപ്പറയുന്നു. ലെൻസ് മെറ്റീരിയലുകളെ അവയുടെ റിഫ്രാക്റ്റീവ് ഇൻഡക്സ് പ്രകാരം തരം തിരിച്ചിരിക്കുന്നു:
ഇതൊരു പൊതു വർഗ്ഗീകരണമാണ്. ഇൻഡക്സ് 1.60 അല്ലെങ്കിൽ അതിൽ കൂടുതൽ ഉള്ള ലെൻസുകൾ പലപ്പോഴും മാർക്കറ്റിംഗ് ആവശ്യങ്ങൾക്കായി ഹൈ-ഇൻഡക്സ് എന്ന് വിളിക്കപ്പെടുന്നു. അതുപോലെ, ട്രൈവെക്സും മറ്റ് ബോർഡർലൈൻ നോർമൽ / മിഡ്-ഇൻഡെക്സ് മെറ്റീരിയലുകളും മിഡ് ഇൻഡെക്സ് എന്ന് വിളിക്കുന്നു.
ഒപ്റ്റിക്കൽ ക്രൌൺ ഗ്ലാസ് (ബി 270 - സോഡ / ലൈം ഗ്ലാസ് )
CR-39 പ്ലാസ്റ്റിക് ലെൻസുകളുമായി താരതമ്യപ്പെടുത്തുമ്പോൾ ഗ്ലാസ് ലെൻസുകൾ പൊട്ടിപ്പോകാനുള്ള സാധ്യതയും അവയുടെ ഉയർന്ന ഭാരവും കാരണം ഇതിന്റെ ഉപയോഗം ഇപ്പോൽ കുറഞ്ഞ് വരുകയാണ്. പ്രത്യേക സാഹചര്യങ്ങളിൽ അവ ഇപ്പോഴും ഉപയോക്കിന്നുണ്ട്, ഉദാഹരണത്തിന് വളരെ ഉയർന്ന പവർ ഉള്ളപ്പോൾ (നിലവിൽ, ഗ്ലാസ് ലെൻസുകൾ 1.9 എന്ന റിഫ്രാക്റ്റീവ് ഇൻഡക്സ് വരെ നിർമ്മിക്കാൻ കഴിയും). കൂടാതെ ഗ്ലാസിന്റെ കഠിനമായ ഉപരിതലം തീപ്പൊരിയിൽ നിന്നോ മറ്റ് വസ്തുക്കളുടെ കഷണങ്ങളിൽ നിന്നോ കൂടുതൽ പരിരക്ഷ നൽകുന്നതിനാൽ ചില തൊഴിലുകളിൽ ഇത് കണ്ണിന് സംരക്ഷണം നൽകുന്നു. ഏറ്റവും ഉയർന്ന അബെ വാല്യു ഉള്ള സാധാരണ ലെൻസ് ഒപ്റ്റിക്കൽ മെറ്റീരിയൽ ഒപ്റ്റിക്കൽ ക്രൌൺ ഗ്ലാസ്, CR-39 എന്നിവയാണ്.
പ്ലാസ്റ്റിക്
CR-39 നായി:
സുരക്ഷ, കുറഞ്ഞ ചെലവ്, ഉൽപാദന സൌകര്യം, ഉയർന്ന ഒപ്റ്റിക്കൽ നിലവാരം എന്നിവ കാരണം പ്ലാസ്റ്റിക് ലെൻസുകളാണ് നിലവിൽ ഏറ്റവും സാധാരണയായി നിർദ്ദേശിക്കപ്പെടുന്ന ലെൻസുകൾ. പലതരം പ്ലാസ്റ്റിക് ലെൻസുകളുടെ പ്രധാന പോരായ്മ ഉയർന്ന റിഫ്രാക്റ്റീവ് ഇൻഡക്സ് ലെൻസുകൾ നിർമ്മിക്കുന്നതിനുള്ള പരിമിതികളും ചെലവുകളുമാണ്.
ട്രൈവെക്സ്
ട്രൈവെക്സ് 2001 ൽ പി‌പി‌ജി ഇൻഡസ്ട്രീസ് സൈന്യത്തിനായി വികസിപ്പിച്ചെടുത്തതാണ്. ഹോയ കോർപ്പറേഷനും യംഗ് ഒപ്റ്റിക്സുമായി ചേർന്ന് പി‌പി‌ജി 2001 ൽ ഒപ്റ്റിക്കൽ വ്യവസായത്തിന് ട്രൈവെക്സിന്റെ ലഭ്യത പ്രഖ്യാപിച്ചു. യൂറിത്തെയ്ൻ അടിസ്ഥാനമാക്കിയുള്ള പ്രീ-പോളിമറാണ് ട്രൈവെക്സ്. മികച്ച ഒപ്റ്റിക്സ്, തീരെ കനം കുറവ്, അങ്ങേയറ്റത്തെ കരുത്ത് എന്നീ മൂന്ന് പ്രധാന സവിശേഷതകൾ കാരണം പിപിജി മെറ്റീരിയലിന് ട്രിവെക്സ് എന്ന് പേരിട്ടു.
എഡ്വിൻ സി. സ്ലാഗൽ ഈ മെറ്റീരിയൽ കണ്ടുപിടിക്കുകയും 1998 സെപ്റ്റംബറിൽ പേറ്റന്റ് നേടുകയും ചെയ്തു.
ഹൈ-ഇൻഡെക്സ് പ്ലാസ്റ്റിക് (തിയോറെത്തെയ്ൻസ്)
ഉയർന്ന ഇൻഡക്സ് പ്ലാസ്റ്റിക്ക് ലെൻസുകൾ കനം കുറഞ്ഞ ലെൻസ് നിർമ്മിക്കാൻ സഹായിക്കുന്നു. എന്നാൽ ഉയർന്ന സാന്ദ്രത കാരണം ലെൻസുകൾ ഭാരം കുറഞ്ഞതായിരിക്കില്ല. ഉയർന്ന റിഫ്രാക്റ്റീവ് ഇൻഡക്സ് ഉള്ള പ്ലാസ്റ്റിക് ലെൻസുകൾ വളരെ ഉയർന്ന അളവിലുള്ള ക്രോമാറ്റിക് വ്യതിയാനങ്ങൾ ഉള്ളവയായിരിക്കും.
കടമറ്റത്ത് കത്തനാർ (ടെലിവിഷൻ പരമ്പര)
കടമറ്റത്ത് കത്തനാർ ഒരു ഇന്ത്യൻ ഹൊറർ പരമ്പരയാണ്. ഏഷ്യാനെറ്റിൽ 2004 മുതൽ സംപ്രേഷണം ആരംഭിക്കുകയും ഡിജിറ്റൽ പ്ലാറ്റ്ഫോം ഡിസ്നി+ഹോട്ട്സ്റ്റാറിൽ സ്ട്രീമിംഗ് ചെയ്യുന്നു. കൊട്ടാരത്തിൽ ശങ്കുണ്ണി രചിച്ച ഐതിഹ്യമാല എന്ന ഗ്രന്ഥത്തിൽ പറയുന്ന കടമറ്റത്ത് കത്തനാർ എന്ന മാന്ത്രികന്റെ അത്ഭുതപ്രവൃത്തികളാണ് പരമ്പരയ്ക്ക് ഇതിവൃത്തമായത്. ശ്രീ സുബ്രഹ്മണ്യം എന്റർപ്രൈസസ് നിർമ്മാണവും ടി.എസ്. സുരേഷ് ബാബുവിന്റെ മേൽനോട്ടത്തിൽ ടി.എസ്. സജി സംവിധാനവും നിർവ്വഹിച്ച പരമ്പരയിൽ കത്തനാരായി വേഷമിട്ടത് പ്രകാശ് പോൾ ആയിരുന്നു. ഭൂതപ്രേതപിശാചുക്കളെ മന്ത്രസിദ്ധികൊണ്ടു കീഴടക്കുന്ന കത്തനാരച്ചനെ പ്രേക്ഷകർ ഇരുകൈയ്യും നീട്ടി സ്വീകരിച്ചു. മാന്ത്രികൻ...മഹാ മാന്ത്രികൻ... എന്ന ഗാനവും ഏറെ ശ്രദ്ധിക്കപ്പെട്ടു. സംപ്രേഷണം ചെയ്ത് ഒരാഴ്ചയ്ക്കുള്ളിൽ പരമ്പരയുടെ റേറ്റിംഗ് കുത്തനെ ഉയർന്നു. ഏഷ്യാനെറ്റിന്റെ ചരിത്രത്തിലെ ഏറ്റവും വലിയ ഹിറ്റു പരമ്പരകളിലൊന്നായി ഇതുമാറി.
ഏറെ പ്രേക്ഷകശ്രദ്ധ നേടിയ പരമ്പരയെ എതിർത്തുകൊണ്ട് മലങ്കര ഓർത്തഡോക്സ് പള്ളിയിലെ അംഗങ്ങൾ രംഗത്തെത്തിയിരുന്നു. നിർമ്മാതാവിന്റെ തീരുമാനപ്രകാരം 267 എപ്പിസോഡുകൾക്കുശേഷം പരമ്പരയുടെ സംപ്രേഷണം നിർത്തിവച്ചു. അതേത്തുടർന്ന് ഇതിന്റെ രണ്ടാംഭാഗം ജയ്ഹിന്ദ് ടി.വി.യിലും മൂന്നാം ഭാഗം സൂര്യ ടി.വി.യിലും സംപ്രേഷണം ചെയ്തു. എല്ലാത്തിലും കത്തനാരായി വേഷമിട്ടത് പ്രകാശ് പോൾ തന്നെയായിരുന്നു.
ജയ്ഹിന്ദിൽ 70 എപ്പിസോഡുകൾ സംപ്രേഷണം ചെയ്തെങ്കിലും പ്രേക്ഷകശ്രദ്ധ നേടിയിരുന്നില്ല. സൂര്യാ ടി.വി.യിൽ കടമറ്റത്തച്ചൻ എന്ന പേരിൽ സംപ്രേഷണം ചെയ്ത പരമ്പരയുടെ സംവിധാനം നിർവ്വഹിച്ചത് ടി.എസ്. സജിയായിരുന്നു. ഏതാണ്ട് നൂറ്റിയൻപതോളം എപ്പിസോഡുകളാണ് അന്നു സംപ്രേഷണം ചെയ്തത്. വർഷങ്ങൾക്കുശേഷം ഏഷ്യാനെറ്റിലും പ്ലസ്സിലും ഈ പരമ്പര പുനഃസംപ്രേഷണം ചെയ്തു. 2016 മാർച്ച് 28 മുതൽ ഏഷ്യാനെറ്റ് പ്ലസ്സിൽ രാത്രി എട്ടുമണിക്ക് പരമ്പര വീണ്ടും സംപ്രേഷണം തുടങ്ങി.
പുറംകണ്ണികൾ
വർഗ്ഗം:മലയാള_ടെലിവിഷൻ_പരിപാടികൾ വർഗ്ഗം:ഐതിഹ്യങ്ങൾ
ആന്ത്രോപിക് ഏകകങ്ങൾ (അളവെടുപ്പ്)
ലഘുചിത്രം|231x231ബിന്ദു| മനുഷ്യന്റെ കൈയിൽ നിന്ന് രൂപപ്പെട്ട ഏകകങ്ങളുടെ ഒരു ചിത്രം. [[ഷാഫ്റ്റ്‌മെന്റ് (ഏകകം)|ഷാഫ്റ്റ്‌മെന്റ് (1), ഹാൻഡ് (2), പാം (3), ചാൺ (4), ഫിംഗർ (5), ഡിജിറ്റ് (6)]] അളവെടുപ്പിനായി ഉപയോഗിക്കപ്പെട്ടിരുന്ന മനുഷ്യശരീരവുമായി ബന്ധപ്പെട്ട ഏകകങ്ങളാണ് ആന്ത്രോപിക് ഏകകങ്ങൾ എന്ന് പറയുന്നത്. വിരൽ, കൈ, ചാൺ, അംഗുലം എന്നിങ്ങനെ തുടങ്ങി ഒട്ടുമിക്ക അളവെടുപ്പ് ഏകകങ്ങളും ആന്ത്രോപിക് ഏകകങ്ങളായിരുന്നു എന്ന് കാണാം. ആധുനികകാലത്ത് ഏകകങ്ങളുടെ സ്റ്റാൻഡേർഡൈസേഷൻ നടക്കുന്നത് വരെയും ഇതായിരുന്നു അവസ്ഥ. ഏകീകരണം നടന്നിട്ടും പല ഏകകങ്ങളുടെയും അടിസ്ഥാനം ഇപ്പോഴും അങ്ങനെത്തന്നെ തുടരുന്നു.
അളവെടുപ്പ് കൂടാതെ പുരാവസ്തുശാസ്ത്രത്തിലും സാമൂഹിക പഠനത്തിലും ആന്ത്രോപിക് യൂണിറ്റ് എന്ന വാക്ക് വ്യത്യസ്ത അർത്ഥങ്ങളോടെ ഉപയോഗിക്കപ്പെടുന്നുണ്ട്. മനുഷ്യൻ എന്നർത്ഥം വരുന്ന ആന്ത്രോപോസ് എന്ന ഗ്രീക്ക് പദത്തിൽ നിന്നാണ് ആന്ത്രോപിക് എന്നത് ഉരുത്തിരിഞ്ഞത്.
അവലംബം
വർഗ്ഗം:അളവുകൾ വർഗ്ഗം:ആന്ത്രോപിക് ഏകകങ്ങൾ
എ കെ രിഫാഈ
1972 മുതൽ 1978 വരെ രാജ്യസഭയിൽ അംഗമായ അഹമ്മദ് കബീർ രിഫാഈ എന്ന എ.കെ രിഫാഈ തമിഴ് രാഷ്ട്രീയത്തിൽ ശ്രദ്ധേയനായിത്തീർന്ന മുസ്ലിം നേതാക്കളിൽ ഒരാളാണ്. തമിഴ്നാട് മുസ്‌ലിംലീഗ് ജനറൽ സെക്രട്ടറിയും തമിഴ്നാട് കൈത്തറിക്ഷേമ സമിതിയുടെ മുഖ്യ സംഘാടകനുമായിരുന്നു. ഇന്ത്യൻ യൂണിയൻ മുസ്ലിംലീഗ് സ്ഥാപക അധ്യക്ഷനും ഇന്ത്യൻ ഭരണഘടന നിർമ്മാണ സഭയായ കോൺസ്റ്റിറ്റ്യൂവെന്റ് അസംബ്ലി അംഗവുമായിരുന്ന ഖാഇദേമില്ലത്ത് മുഹമ്മദ് ഇസ്മായിൽ സാഹിബിന്റെ സമ്പൂർണ്ണ ജീവചരിത്ര ഗ്രന്ഥം എഴുതി പ്രസിദ്ധനായി. ഇസ്മാഈൽ സാഹിബിന്റെ മാതൃസഹോദരീ പുത്രൻ കൂടിയാണ് എ.കെ രിഫാഈ.
1924 ൽ തഞ്ചാവൂർ ജില്ലയിലെ ആടുതുറയിൽ ജനിച്ച രിഫാഈ സാഹിബ് എം.ഡി.റ്റി ഹിന്ദു കോളേജിൽ നിന്ന് ബി.എ ബിരുദം നേടി. ഉറിമൈക്കുരൾ എന്ന തമിഴ് സാംസ്കാരിക വാരികയുടെ പത്രാധിപരായിരുന്ന അദ്ദേഹം നോവലിസ്റ്റും കഥാകൃത്തും കൂടിയാണ്. അമ്പതോളം ചെറുകഥകൾ തമിഴിൽ എഴുതിയിട്ടുണ്ട്. "ഖൗമിൻ കാവലർ '' എന്നെെകതിർത്ത ഇസ്‌ലാം, അറംൻപുസസദതേയ്, എന്നീ ഗ്രന്ഥങ്ങളുടെ രചയിതാവ് കൂടിയാണ് രിഫാഈ 1998ലായിരുന്നു മരണം.
ഭാര്യ ആമിനബീവി. സഹോദരൻ എ.കെ ഷാഹുൽഹമീദ് മദിരാശി നിയമസഭയിൽ മുസ്ലീംലീഗ് അംഗമായിരുന്നു.
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ വർഗ്ഗം:മുസ്ലിം ലീഗ്
ഇന്ദിര–ഷെയ്ഖ് കരാർ (1975)
1975 ലെ കശ്മീർ രാഷ്ട്രീയനേതാവായ ഷെയ്ഖ് അബ്ദുല്ലയും ഇന്ത്യൻ പ്രധാനമന്ത്രി ഇന്ദിരാഗാന്ധിയും തമ്മിൽ ഒപ്പുവച്ച കരാറാണ് ഇന്ദിര-ഷെയ്ഖ് കരാർ. ഇതുപ്രകാരം ഷെയ്ഖ് അബ്ദുള്ളയെ 22 വർഷത്തിനുശേഷം വീണ്ടും ജമ്മു കശ്മീർ മുഖ്യമന്ത്രിയാകാൻ അനുവദിച്ചു.
ഉള്ളടക്കം
1971 ലെ ഇന്ത്യ-പാകിസ്താൻ യുദ്ധത്തിൽ ഇന്ത്യൻ വിജയത്തെത്തുടർന്ന് ഇന്ത്യയ്ക്ക് അനുകൂലമായി ഉപഭൂഖണ്ഡത്തിലുണ്ടായ മാറ്റം, ഇന്ത്യ നിർദ്ദേശിച്ച നിബന്ധനകൾ പാലിക്കുകയല്ലാതെ തനിക്ക് മറ്റ് മാർഗ്ഗമൊന്നുമില്ലെന്ന നിഗമനത്തിലേക്ക് ഷെയ്ഖ് അബ്ദുല്ലയെ നയിച്ചു. ബംഗ്ലാദേശിലെ ഇന്ത്യൻ വിജയം ഇന്ദിരാഗാന്ധിയുടെ പ്രശസ്തിയും കാര്യക്ഷമതയും തർക്കമറ്റതാക്കിമാറ്റി. കൂടാതെ പൊതുജനാഭിപ്രായത്തിനുള്ള കശ്മീരി ആവശ്യത്തെ ഇന്ദിരാഗാന്ധി ശക്തമായി കൈകാര്യം ചെയ്യുകയും ചെയ്തു. 1953-ന് മുമ്പുള്ള കശ്മീരും ഇന്ത്യയും തമ്മിലുള്ള ബന്ധം പുഃനസ്ഥാപിക്കണമെന്ന ഷെയ്ഖ് അബ്ദുല്ലയുടെ ആവശ്യം അംഗീകരിക്കാൻ കഴിയില്ലെന്നും ഇന്ദിരാഗാന്ധി പറഞ്ഞു. "ഈ സമയം ക്ലോക്കിലെ സമയം തിരിച്ച് വയ്ക്കാൻ കഴിയില്ല" എന്നാണ് ഇതുസംബന്ധിച്ച് ഇന്ദിരാഗാന്ധി പറഞ്ഞത്. 1975 ൽ ഷെയ്ഖ് അബ്ദുല്ല കശ്മീരിലെ ജനങ്ങൾക്ക് സ്വയം നിർണ്ണയിക്കാനുള്ള അവകാശം നൽകണമെന്ന ആവശ്യം ഉപേക്ഷിച്ചു. ഇക്കാരണങ്ങളാൽ 1975-ൽ ഷെയ്ഖ് അബ്ദുല്ല കരാറിന് തയ്യാറായി.
അവലംബം
വർഗ്ഗം:ഇന്ത്യൻ ഭരണഘടന
മലയാള നോവൽ ഇന്നും ഇന്നലെയും
എം.ആർ. ചന്ദ്രശേഖരൻ രചിച്ച  വിമർശന ഗ്രന്ഥമാണ് മലയാള നോവൽ ഇന്നും ഇന്നലെയും. 2010 ലെ കേരള സാഹിത്യ അക്കാദമിയുടെ സാഹിത്യ വിമർശനത്തിനുള്ള പുരസ്കാരം ഈ ഗ്രന്ഥത്തിനായിരുന്നു.
പുരസ്കാരങ്ങൾ
novel nritham
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഗില്ലെസ് ഡെല്യൂസ്
ഗില്ലെസ് ഡെല്യൂസ് (18 ജനുവരി 1925 – 4 നവംബർ 1995) പ്രശസ്തനായ ഫ്രഞ്ച് തത്ത്വചിന്തകനായിരുന്നു.കാപ്പിറ്റലിസം ആന്റ് സ്കിറ്റ്സെഫ്രീനിയ: ആന്റി ഈഡിപ്പസ്, എ തൗസൻഡ് പ്ലാടൗസ് എന്നിവ പ്രശസ്ത ഗ്രന്ഥങ്ങളാണ്. ഇവ രണ്ടും അദ്ദേഹം ഫെലിക്സ് ഗ്വാത്താരിയുമായി ചേർന്നാണ് രചിച്ചിട്ടുള്ളത്.
അവലംബം
വർഗ്ഗം:ഫ്രഞ്ച് ചിന്തകർ വർഗ്ഗം:ജനുവരി 18-ന് ജനിച്ചവർ വർഗ്ഗം:1925-ൽ ജനിച്ചവർ വർഗ്ഗം:നവംബർ 4-ന് മരിച്ചവർ വർഗ്ഗം:1995-ൽ മരിച്ചവർ
നെടുമ്പുരം കൊട്ടാരം
കേരളത്തിലെ പത്തനംതിട്ട ജില്ല തിരുവല്ലയിലാണ് (9 ° 23'06 "N 76 ° 34'30" E / 9.385, 76.575) നെടുമ്പുരം കൊട്ടാരം സ്ഥിതിചെയ്യുന്നത്. വടക്കൻകേരളത്തിലെ ഉദയമംഗലം ഭരിച്ചിരുന്ന കുലശേഖര രാജവംശത്തിന്റെ ശാഖയിലാണ് കൊട്ടാരം. മാമാങ്കം ഉത്സവം കൊണ്ടാടിയിരുന്ന വള്ളുവനാടൻ രാജകീയ പരമ്പരയിൽപ്പെട്ടതാണ് ഈ കുടുംബം. ടിപ്പു സുൽത്താന്റെ തെക്കൻ പടയോട്ടക്കാലത്ത്, കുടുംബം കേരളത്തിന്റെ തെക്കൻ ഭാഗത്തേക്ക് കുടിയേറി. തിരുവിതാംകൂർ രാജാവിന്റെ സംരക്ഷണത്തിലായി.. മരിയാപള്ളിയിലും തിരുവല്ലയിലും തിരുവിതാംകൂർ മുഖാന്തരം ഈ കുടുംബം രണ്ടു ശാഖകളായി തിരിച്ചിരിക്കുന്നു. തിരുവല്ല രാജാവിന്റെ കൊട്ടാരത്തിന്റെ നിലവിലുള്ള സ്ഥലത്താണ് ഇപ്പോഴത്തെ കൊട്ടാരം സ്ഥിതിചെയ്യുന്നത്.
അവലംബം
1. ^ History of Travancore by Shungunny Menon,
വെള്ളാവൂർ ഗ്രാമപഞ്ചായത്ത്
കോട്ടയം ജില്ലയിലെ ചങ്ങനാശ്ശേരി താലൂക്കിൽ വാഴൂർ ബ്ളോക്കിൽ വെള്ളാവൂർ വില്ലേജ് ഉൾപ്പെടുന്ന ഗ്രാമപഞ്ചായത്താണ് 23.46 ചതുരശ്ര കിലോമീറ്റർ വിസ്തീർണ്ണമുള്ള വെള്ളാവൂർ ഗ്രാമപഞ്ചായത്ത്.
വാർഡുകൾ
വെള്ളാവൂർ ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
ലൌഹാൻവോരി ദേശീയോദ്യാനം
ലൌഹാൻവോരി ദേശീയോദ്യാനം (ഫിന്നിഷ്: Lauhanvuoren kansallispuisto) ഫിൻലാൻറിലെ തെക്കൻ ഒസ്ട്രോബോത്‍നിയ മേഖലയിൽ, കൌഹാജോക്കി, ഇസോജോക്കി എന്നിവയുടെ അതിരിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ രൂപീകൃതമായ ഈ ദേശീയോദ്യാനം 53 ചതുരശ്ര കിലോമീറ്റർ 920 ചതുരശ്ര മൈൽ) പ്രദേശത്താണ് സ്ഥിതിചെയ്യുന്നത്. പൈൻ വനങ്ങൾ, അരുവികൾ ചതുപ്പുകൾ എന്നിവയാണ് ഈ ദേശീയോദ്യാനത്തിലെ സവിശേഷതകൾ.
സിൽവർ സൾഫേറ്റ്
വെള്ളി യുടെ ഒരു അയോണിക് സംയുക്തമാണ് സിൽവർ സൾഫേറ്റ് (Ag2SO4). ഇത് സിൽവർ പ്ലേറ്റിംഗിൽ ഉപയോഗിക്കുന്നു. ഈ സൾഫേറ്റ് സാധാരണ ഉപയോഗത്തിലും സംഭരണത്തിലും സ്ഥിരതയുള്ളതാണ്, എന്നിരുന്നാലും വായുവിലേക്കോ പ്രകാശത്തിലേക്കോ എക്സ്പോഷർ ചെയ്യുന്നത് ഇതിനെ ഇരുണ്ടതാക്കുന്നു. ഇത് വെള്ളത്തിൽ മിതമായി ലയിക്കുന്നതാണ്.
തയ്യാറാക്കലും ഘടനയും
സിൽവർ നൈട്രേറ്റിന്റെ ലായനിയിൽ സൾഫ്യൂറിക് ആസിഡ് ചേർത്ത് സിൽവർ സൾഫേറ്റ് തയ്യാറാക്കുന്നു:
അൺഹൈഡ്രസ് സോഡിയം സൾഫേറ്റിനായി കാണപ്പെടുന്ന ഘടനയാണ് സംയുക്തം സ്വീകരിക്കുന്നത്.
അവലംബം
വർഗ്ഗം:സൾഫേറ്റുകൾ വർഗ്ഗം:സിൽവർ സംയുക്തങ്ങൾ
ഭാഷാ അവകാശങ്ങൾ
ഭാഷാ അവകാശങ്ങൾ എന്ന് പറയുന്നത് ഒരു സ്വകാര്യ അല്ലെങ്കിൽ പൊതു അന്തരീക്ഷത്തിൽ ആശയവിനിമയത്തിനായി ഭാഷയോ അല്ലെങ്കിൽ ഭാഷകളോ തിരഞ്ഞെടുക്കുന്ന വ്യക്തിക്കും കൂട്ടായ്മക്കും വേണ്ടിയുള്ള മനുഷ്യാവകാശ, പൗരാവകാശങ്ങൾ എന്നിവയൊക്കെയാണ്. ഭാഷാപരമായ അവകാശങ്ങൾ വിശകലനം ചെയ്യുന്നതിനുള്ള മറ്റു ഘടകങ്ങൾ പ്രദേശം, പോസിറ്റിവിറ്റിയുടെ അളവ്, സ്വീകാര്യത അല്ലെങ്കിൽ സംരക്ഷണ പ്രവർത്തനങ്ങൾ എന്നിവയാണ്. ഭാഷാ വിദ്യാഭ്യാസവും ,മാധ്യമങ്ങളും, നിയമപരവും ഭരണപരവും ജുഡീഷ്യൽ പ്രവർത്തനങ്ങളും, അവരവരുടെ ഭാഷയെ മനസ്സിലാക്കുകയും വാർത്താവിനിമയത്തിൽ ഉൾപ്പെടുത്തുകയും ചെയ്യുന്നത് ഭാഷാ അവകാശങ്ങളടെ ഒഴിച്ചുകൂടാൻ പറ്റാത്ത അടിസ്ഥാന ഭാഗങ്ങളാണ്. അന്താരാഷ്ട്ര നിയമത്തിലെ ഭാഷാപരമായ അവകാശങ്ങൾ സാധാരണയായി സാംസ്കാരികവും വിദ്യാഭ്യാസ അവകാശങ്ങളും വിശാലമായ ചട്ടക്കൂടുകളിലാണ് കൈകാര്യം ചെയ്യുന്നത്.
യൂണിവേഴ്സൽ ഡിക്ലറേഷൻ ഓഫ് ലിംഗ്വിസ്റ്റിക് റൈറ്റ്സ് (1996), യൂറോപ്യൻ ചാർട്ടർ ഫോർ റീജിയണൽ ഓർ മൈനോരിറ്റി ലാംഗുവേജസ് (1992), കൺവെൻഷൻ ഓൺ ദ റൈറ്റ്സ് ഓഫ് ദ ചൈൽഡ് (1989), ഫ്രെയിംവർക് കൺവെൻഷൻ ഫോർ ദ പ്രൊട്ടക്ഷൻ ഓഫ് നാഷണൽ മൈനോരിറ്റീസ് ന്യൂനപക്ഷങ്ങളുടെ സംരക്ഷണ ചട്ടക്കൂട് (1988), കൺവെൻഷൻ എഗയ്ൻസ്റ്റ് ഡിസ്ക്രിമിനേഷൻ ഇൻ എഡ്യുക്കേഷൻ, ഇന്റർനാഷണൽ കോവനന്റ് ഓൺ സിവിൽ ആന്റ് പൊലിട്ടിക്കൽ റൈറ്റ്സ് (1966 ). എന്നിവയാണ് ഭാഷാ അവകാശങ്ങളുടെ പ്രധാനപ്പെട്ട അടിസ്ഥാന പ്രമാണങ്ങൾ.
ഭാഷാ അവകാശങ്ങൾ + മനുഷ്യാവകാശങ്ങൾ = ഭാഷാ മാനുഷിക അവകാശങ്ങൾ
ഭാഷാ അവകാശങ്ങളും ഭാഷാ മാനുഷിക അവകാശങ്ങളും തമ്മിൽ ചില വ്യത്യാസം ഉണ്ട്, കാരണം മുൻ ആശയത്തിൽ കൂടുതൽ വിപുലമായ പരിപാടികൾ ഉൾക്കൊള്ളുന്നുണ്ട്. എല്ലാ ഭാഷാ അവകാശങ്ങളും ഭാഷാ മാനുഷിക അവകാശങ്ങളല്ല പക്ഷെ എല്ലാ ഭാഷാ മാനുഷിക അവകാശങ്ങളും ഭാഷാ അവകാശമാണ്. ഭാഷാ മാനുഷിക അവകാശങ്ങളിൽ നിന്നും ഭാഷാ അവകാശങ്ങൾ വേർതിരിക്കുന്നതിനുള്ള സംവിധാനം അത്യാവശ്യമാണ്. മാനുഷിക അവകാശങ്ങളെ പോലെ ആവശ്യമുള്ള അവകാശങ്ങൾ അടിസ്ഥാന ആവശ്യങ്ങൾക്ക് ആവശ്യമുള്ളവയും മാന്യമായ ഒരു ജീവിതം നയിക്കുന്നതുമായിട്ടുള്ളതാണ്, ഉദാ. ഭാഷയുമായി ബന്ധപ്പെട്ട വ്യക്തിത്വം, മാതൃഭാഷ ലഭ്യമാക്കുക, മാതൃഭാഷ ഔദ്യോഗിക ഭാഷയാക്കി മാറ്റാനുള്ള അവകാശം,ഭാഷ അടിസ്ഥാനമാക്കിയുള്ള ഔപചാരിക പ്രാഥമിക വിദ്യാഭ്യാസം, ഒരു പ്രത്യേക ഗ്രൂപ്പായി നിലനിൽക്കുന്നതിന് ന്യൂനപക്ഷ ഗ്രൂപ്പുകൾക്കുള്ള അവകാശം.
കൂട്ടായ ഭാഷാ അവകാശങ്ങൾ
കൂട്ടായ ഭാഷാ അവകാശങ്ങൾ ഒരു കൂട്ടം ആളുകളുടെ ഭാഷാ അവകാശങ്ങളാണ്, പ്രത്യേകിച്ച് ഭാഷാ കൂട്ടത്തിന്റെയോ അല്ലെങ്കിൽ സംസ്ഥാനത്തിന്റെയോ. കൂട്ടായ അവകാശങ്ങൾ എന്നുള്ളത് "ഭാഷയുടെ നിലനിൽപ്പ് ഉറപ്പാക്കാനും ഭാഷയെ ഭാവി തലമുറയ്ക്ക് കൈമാറാനും" ഉള്ള ഒരു ഭാഷാ കൂട്ടത്തിന്റെ അവകാശം എന്നതാണ്.ഭാഷാ കൂട്ടങ്ങൾ സംസ്ഥാനങ്ങളെ അപേക്ഷിച്ച് കൂടുതൽ സങ്കീർണ്ണമാണ്. ഈ പ്രയാസം കാരണം ഭാഷാ ഗ്രൂപ്പുകളിലെ അംഗങ്ങൾ തങ്ങളുടെ ഭാഷയ്ക്ക് വ്യത്യസ്ത സ്ഥാനങ്ങൾ നൽകി അത് പോലെ തന്നെ ഒരു ഭാഷയെ നിർവചിക്കുന്നതിൽ വളരെയധികം ബുദ്ധിമുട്ടുകൾ ഉണ്ട്.ചില സംസ്ഥാനങ്ങൾക്ക് പ്രത്യേക ചരിത്ര-സാമൂഹിക സാഹചര്യങ്ങളിൽ വ്യക്തമായ കാഴ്ചപ്പാടുകൾ ഉള്ളതിനാൽ കൂട്ടായ ഭാഷാ അവകാശങ്ങളുടെ സംരക്ഷണത്തിനുള്ള നിയമപരമായ വ്യവസ്ഥകൾ ഉണ്ട്.
ഇന്ത്യ
1950 ജനുവരി 26 നാണ് ഇന്ത്യ ഭരണഘടന രൂപവത്കരിച്ചത്. ഇന്ത്യയിൽ 1500-ഓളം ഭാഷകൾ ഉണ്ടെന്ന് കണക്കാക്കപ്പെടുന്നു. കേന്ദ്രത്തിൽ ആശയവിനിമയത്തിനുള്ള ഇന്ത്യയുടെ ഔദ്യോഗിക ഭാഷകൾ ഹിന്ദിയും ഇംഗ്ലീഷും ആയിരിക്കുമെന്നാണ് ആർട്ടിക്കിൾ 343-345 പ്രഖ്യാപിച്ചത്. ഭരണഘടനയിൽ കണ്ടെത്തിയ 22 ഔദ്യോഗിക ഭാഷകളുണ്ട്. ആർട്ടിക്കിൾ 345 ൽ പറയുന്നു: "ഒരു സംസ്ഥാനത്തിന്റെ നിയമനിർമ്മാണം സംസ്ഥാനത്ത് ഒന്നോ അതിലധികമോ ഭാഷകളോ അല്ലെങ്കിൽ ഹിന്ദിയിലോ ഉപയോഗിക്കുകയാണെങ്കിൽ അത് ആ സംസ്ഥാനത്തിന്റെ ഔദ്യോഗിക ആവശ്യങ്ങൾക്ക് ഉപയോഗിക്കപ്പെടുന്ന ഭാഷയാക്കാം. നിയമം അനുശാസിക്കുന്നതോടുകൂടി, ഭരണഘടന തുടങ്ങുന്നതിനുമുമ്പ് തന്നെ ഉപയോഗിക്കപ്പെടുന്ന സംസ്ഥാനത്തിന്റെ ഔദ്യോഗിക ആവശ്യങ്ങൾക്കുള്ള ഭാഷ ഇംഗ്ലീഷ് ആയിരിക്കും".
ക്രോയേഷ്യ
ക്രോയേഷ്യൻ ഭാഷ ക്രൊയേഷ്യൻ ഭരണഘടനയുടെ ആർട്ടിക്കിൾ 3 ൽ ഔദ്യോഗിക ഭാഷയായി കാണിക്കുന്നുണ്ട്. പ്രാദേശിക ഘടകങ്ങളിൽ, ക്രൊയേഷ്യൻ ഭാഷയിലും ലാറ്റിൻ ലിബിയിലും, ഔദ്യോഗിക ഉപയോഗത്തിൽ മറ്റൊരു ഭാഷയും സിറിലിക് അല്ലെങ്കിൽ മറ്റേതെങ്കിലും ലിബിയിലുമാണ് നിയമപ്രകാരം ഉപയോഗിക്കുന്നത്. ന്യൂനപക്ഷ ഭാഷയുടെ പ്രാദേശിക തലത്തിൽ ഉപയോഗിക്കുന്നതിന്റെ ഒരേയൊരു ഉദാഹരണം ഇപ്പോൾ ഔദ്യോഗിക ഭാഷയായ ക്രൊയേഷ്യൻ, ഇറ്റാലിയൻ ഭാഷകൾ ആണ്. ക്രൊയേഷ്യയുടെ മൈനോറിറ്റി ഭാഷകൾക്ക് പ്രാദേശിക തലങ്ങളിൽ ഔദ്യോഗിക ഭാഷയുടെ പദവി കിട്ടുന്നതിന്റെ രണ്ട് ഉദാഹരങ്ങളാണ് ഇസ്ട്രിയ കൗണ്ടിയിലെ ക്രൊയേഷ്യനും ഇറ്റാലിയും കൂടാതെ കിഴക്കെ ക്രൊയേഷ്യയിലെ സെർബിയനും ക്രൊയേഷ്യനും.
ബാസ്ക്, സ്പെയിൻ
സ്പെയിനിൽ ബാസ്ക് ഭാഷ ഒരു താഴ്ന്ന ഭാഷയായി കണക്കാക്കപ്പെടുന്നു, അവിടെ 1982 വരെ ബാസ്ക് ഭാഷ ഭരണപരമായ കാര്യങ്ങൾക്ക് ഉപയോഗിക്കപ്പെട്ടിരുന്നില്ല. അതിനാൽ സ്പെയിനിൽ ബാസ്ക് ഭാഷയുടെ അവസ്ഥ വളരെയധികം പരിതാപകരമായിരുന്നു.
ശ്രീലങ്ക
ശ്രീലങ്കയിൽ ബ്രിട്ടീഷ് ഭരണം തുടങ്ങിയത് മുതൽ ഇഗ്ലീഷ് ആയിരുന്നു ഔദ്യോഗിക ഭാഷ. പിന്നീട് സ്വാതന്ത്രത്തിന് ശേഷം ന്യൂനപക്ഷ ഭാഷയായ തമിഴിന് വില കൊടുക്കാതെ സിംഹള ഭാഷക്ക് ഒദ്യോഗിക ഭാഷാ പദവി നൽകി.
കൊരമ്പയിൽ അഹമ്മദ് ഹാജി
1930 ജൂലൈ 16നു മുഹമ്മദ് ഹാജിയുടെ പുത്രനായി മഞ്ചേരിയിൽ ജനിച്ചു. 1950 ഇന്ത്യൻ നാഷണൽ കോൺഗ്രസിലൂടെ രാഷ്ട്രീയത്തിലേക്കു പ്രവേശിച്ചു. ഒട്ടനവധി സ്ഥാനമാനങ്ങൾ വഹിച്ച ഇദ്ദേഹം പാർലമെന്റംഗം, പതിനാലു വർഷം നിയമസഭാംഗം, ഡപ്യൂട്ടി സ്പീക്കർ തുടങ്ങിയ പദവികളിൽ പ്രവർത്തിച്ചു.
അവലംബം
ഹൂ ഈസ് ഹൂ - സിക്സ്ത് കേരള ലെജിസ്ലേറ്റീവ് അസംബ്ലി. ഡിസംബർ 1980
വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:1930-ൽ ജനിച്ചവർ വർഗ്ഗം:ജൂലൈ 16-ന് ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:മേയ് 13-ന് മരിച്ചവർ വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ വർഗ്ഗം:അഞ്ചാം കേരള നിയമസഭാംഗങ്ങൾ
ഉക്രേനിയൻ കാർപാത്തിയൻസ്
ഉക്രേനിയൻ കാർപാത്തിയൻസ് (ഉക്രേനിയൻ: Українські Карпати) ആധുനിക ഉക്രെയ്നിന്റെ അതിർത്തിക്കുള്ളിലെ കിഴക്കൻ കാർപാത്തിയൻ പ്രദേശത്തിൻറെ  ഒരു വിഭാഗമാണ്. പടിഞ്ഞാറൻ ഉക്രെയ്നിന്റെ തെക്കുപടിഞ്ഞാറൻ കോണിൽ, നാല് ഉക്രേനിയൻ പ്രദേശങ്ങളുടെ (ഒബ്ലാസ്റ്റുകളുടെ) ഭരണ പ്രദേശങ്ങൾക്കുള്ളിലായി സ്ഥിതിചെയ്യുന്ന ഇതിൽ, സകർപാട്ടിയ ഒബ്ലാസ്റ്റിന്റെ വടക്കുകിഴക്കൻ ഭാഗം, ലിവ് ഒബ്ലാസ്റ്റിന്റെ തെക്കുപടിഞ്ഞാറൻ ഭാഗം, ഇവാനോ-ഫ്രാങ്കിവ്സ്ക് ഒബ്ലാസ്റ്റിന്റെ തെക്കൻ പകുതി, ചെർണിവ്റ്റ്സി ഒബ്ലാസ്റ്റിന്റെ പടിഞ്ഞാറൻ പകുതി എന്നിവ ഉൾക്കൊള്ളുന്നു.
അവലംബം
വർഗ്ഗം:ഉക്രൈന്റെ ഭൂമിശാസ്ത്രം - അപൂർണ്ണലേഖനങ്ങൾ
പ്രമാഥനാഥ് മിത്ര
പി മിത്ര എന്ന പേരിൽ പരക്കെ അറിയപ്പെടുന്ന പ്രമാഥനാഥ് മിത്ര (ബംഗാളി: প্রমথনাথ মিত্র; 30 ഒക്ടോബർ 1853 - 1910) ബംഗാളി ഇന്ത്യൻ ബാരിസ്റ്ററും ഇന്ത്യൻ ദേശീയവാദിയും ആയിരുന്നു. ഇന്ത്യൻ വിപ്ലവ സംഘടനയായ അനുശീലൻ സമിതിയുടെ ആദ്യകാല സ്ഥാപക അംഗങ്ങളിൽ ഒരാളായിരുന്നു പ്രമാഥനാഥ് മിത്ര.
അവലംബം
വർഗ്ഗം:അനുശീലൻ സമിതി വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:1853-ൽ ജനിച്ചവർ വർഗ്ഗം:1910-ൽ മരിച്ചവർ
ഏ താവുനരാ
ത്യാഗരാജസ്വാമികൾ കല്യാണിരാഗത്തിൽ ചിട്ടപ്പെടുത്തിയ ഒരു കൃതിയാണ് ഏ താവുനരാ.
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:കല്യാണി രാഗത്തിൽ ചിട്ടപ്പെടുത്തിയ കൃതികൾ
സ്ത്രീകളിലെ ഹൃദ്രോഗങ്ങൾ
സ്ത്രീകളുടെ ആരോഗ്യത്തെക്കുറിച്ച് നടന്നുകൊണ്ടിരിക്കുന്ന ഗവേഷണത്തിന്റെ അവിഭാജ്യ മേഖലയാണ് സ്ത്രീകളിലെ ഹൃദ്രോഗങ്ങൾ. ഇംഗ്ലീഷ്: Cardiovascular disease in women കൊറോണറി ആർട്ടറി ഡിസീസ്, സ്ട്രോക്ക്, കാർഡിയോമയോപ്പതി, മയോകാർഡിയൽ ഇൻഫ്രാക്ഷൻ, അയോർട്ടിക് അനൂറിസം എന്നിവയുൾപ്പെടുന്നതും എന്നാൽ അതിൽ മാത്രം പരിമിതപ്പെടുത്താതെ ഹൃദയത്തെയും രക്തക്കുഴലുകളെയും ബാധിക്കുന്ന വിവിധ രോഗങ്ങളുടെയും ചേർത്തുള്ള വിശാലമായ പദമാണ് സ്ത്രീകളിലെ ഹൃദ്രോഗങ്ങൾ (സിവിഡി).
1980-കളുടെ പകുതി മുതൽ, പ്രാഥമികമായി ഒരു പുരുഷ രോഗമാണെന്ന് അനുമാനിക്കപ്പെടുന്നുണ്ടെങ്കിലും, സ്ത്രീകളിലെ മരണത്തിന്റെ പ്രധാന കാരണം സ്ത്രീകളിലെ ഹൃദ്രോഗങ്ങൾ ആയിരുന്നു. ലോകാരോഗ്യ സംഘടനയുടെ കണക്കനുസരിച്ച് ആഗോളതലത്തിൽ സ്ത്രീകളിലെ മരണത്തിന്റെ പ്രധാന കാരണങ്ങൾ രണ്ട് തരം ഹൃദ്രോഗങ്ങൾ ആണ്. : ഇസ്കീമിക് ഹൃദ്രോഗവും പക്ഷാഘാതവും. എന്നിരുന്നാലും, അടുത്ത കാലം വരെ, ഹൃദയ സംബന്ധമായ അസുഖങ്ങളിൽ (CVD) ലഭ്യമായ ലിംഗ-നിർദ്ദിഷ്ട രേഖകൾ നിരവധി കാരണങ്ങളാൽ അപര്യാപ്തമാണ്. ലിംഗഭേദം, ക്ലിനിക്കൽ പരീക്ഷണങ്ങളിലെ പ്രാതിനിധ്യം, ഗവേഷണത്തിന്റെ അഭാവം എന്നിവ കാരണം സ്ത്രീകളിൽ CVD യുടെ അപകടസാധ്യതകൾ കണക്കാക്കിയിട്ടില്ല. ഈ ഘടകങ്ങൾ CVD മൂലം സ്ത്രീകളിൽ തടയാവുന്ന മരണങ്ങളുടെ വർദ്ധനവിന് കാരണമായി. അതിനാൽ, സ്ത്രീകളുടെ ആരോഗ്യത്തെക്കുറിച്ചുള്ള നടന്നുകൊണ്ടിരിക്കുന്ന പഠനങ്ങളിൽ ഇത് ഇപ്പോൾ ഗവേഷണത്തിന്റെ അവിഭാജ്യ മേഖലയാണ്.
മല്ല റെഡ്ഡി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
മല്ല റെഡ്ഡി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, രംഗ റെഡ്ഡി ജില്ലയിലെ സുരറാമിൽ സ്ഥിതി ചെയ്യുന്ന 1050 കിടക്കകളുള്ള ടീച്ചിംഗ് ഹോസ്പിറ്റലുമായി ബന്ധപ്പെട്ട ഒരു സ്വകാര്യ മെഡിക്കൽ കോളേജാണ്. സെക്കന്തരാബാദ്, ഹൈദരാബാദ് റെയിൽവേ സ്റ്റേഷനുകളിൽ നിന്ന് 20 കിലോമീറ്റർ അകലെയാണ് ഇൻസ്റ്റിറ്റ്യൂട്ട് സ്ഥിതിചെയ്യുന്നത്. വിവിധ സ്ഥലങ്ങളിൽ നിന്നുള്ള ബസുകൾ ഇവിടെ നിന്ന് നന്നായി ബന്ധിപ്പിച്ചിരിക്കുന്നു. ഗ്രാമങ്ങളിലും പരിസരങ്ങളിലും സ്ഥിതി ചെയ്യുന്ന ഗ്രാമീണർക്ക് മെഡിക്കൽ കോളേജ് ആശുപത്രി സേവനം നൽകുന്നു.
2012-ൽ ആരംഭിച്ച ഇവിടെ 150 എംബിബിഎസ് സീറ്റുകളാണുള്ളത്. ഇത് മെഡിക്കൽ കൗൺസിൽ ഓഫ് ഇന്ത്യ അംഗീകൃതമാണ്.
കോഴ്സുകൾ
ഇവിടെ 150 എംബിബിഎസ് സീറ്റ് ആണ് ഉള്ളത്. നീറ്റ് പ്രവേശന പരീക്ഷയുടെ അടിസ്ഥാനത്തിലാണ് എംആർഐഎംഎസിലേക്കുള്ള പ്രവേശനം. എംബിബിഎസ് കോഴ്സിന്റെ ദൈർഘ്യം 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്.
അടിസ്ഥാന സൗകര്യങ്ങൾ
മല്ല റെഡ്ഡി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ് 8,00,000 ചതുരശ്ര അടി വിസ്തൃതിയിൽ 4 കെട്ടിടങ്ങൾ ഉൾക്കൊള്ളുന്നു. ഈ മെഡിക്കൽ കോളേജിൽ 180 ഇരിപ്പിടങ്ങൾ വീതമുള്ള 5 എയർകണ്ടീഷൻ ചെയ്ത പ്രഭാഷണ ഹാളുകൾ സജ്ജീകരിച്ചിരിക്കുന്നു. 2831 ചതുരശ്ര മീറ്റർ വിസ്തീർണ്ണത്തിലാണ് മല്ല റെഡ്ഡി മെഡിക്കൽ കോളേജ് ലൈബ്രറി നിർമ്മിച്ചിരിക്കുന്നത്. സെൻട്രൽ ലൈബ്രറിയിൽ മെഡിസിനുമായി ബന്ധപ്പെട്ട 11281 പാഠപുസ്തകങ്ങളും 105 ജേർണലുകളും (73 ഇന്ത്യൻ ജേണലുകളും 32 വിദേശ ജേണലുകളും) ഉണ്ട്. 160 വിദ്യാർത്ഥികൾക്ക് പുറത്തുള്ള വായനശാലയും അകത്തുള്ള വായനശാലയിൽ 280 ഇരിപ്പിടങ്ങളുമുണ്ട്.
ഹോസ്റ്റൽ
മല്ല റെഡ്ഡി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഗേൾസ് ഹോസ്റ്റലിൽ 63 മുറികളും 405 വിദ്യാർത്ഥികൾക്ക് സുഖപ്രദമായ താമസ സൗകര്യവുമുണ്ട്. കോളേജ് ഹോസ്റ്റലിൽ വിസിറ്റർ റൂം, കംപ്യൂട്ടറുകളും ഇന്റർനെറ്റും ഉള്ള എയർ കണ്ടീഷൻഡ് സ്റ്റഡി റൂമുകൾ ഉണ്ട്. കോളേജ് കാമ്പസിന് 2 കളിസ്ഥലങ്ങളുണ്ട്, ഇവിടെ ക്രിക്കറ്റ്, ഫുട്ബോൾ, വോളിബോൾ, ത്രോബോൾ തുടങ്ങിയ ഔട്ട്ഡോർ ഗെയിമുകൾ ലഭ്യമാണ്.
അനുബന്ധ ആശുപത്രികൾ
മല്ല റെഡ്ഡി മെഡിക്കൽ കോളേജ് ടീച്ചിംഗ് ഹോസ്പിറ്റൽ 2012 ൽ ആരംഭിച്ചു, ഇത് ഹൈദരാബാദിലെ അറിയപ്പെടുന്ന മൾട്ടി സ്പെഷ്യാലിറ്റി ആശുപത്രിയാണ്. ഈ ആശുപത്രിയിൽ പ്രതിദിനം 1450-ലധികം ഔട്ട്‌പേഷ്യന്റ്‌മാരും എല്ലാ സൗകര്യങ്ങളോടെയും 500-ലധികം ഇൻപേഷ്യന്റ് കെയർ ലഭ്യമാണ്. മല്ല റെഡ്ഡി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ് ഹോസ്പിറ്റലിൽ 650 കിടക്കകളുണ്ട്. ജനറൽ മെഡിസിൻ യൂണിറ്റിൽ 150 കിടക്കകളും ജനറൽ സർജറിയിൽ 150 കിടക്കകളുമുണ്ട്.
ഈ ആശുപത്രിയിൽ പ്രാക്ടിക്കൽ ക്ലാസുകൾക്കും സെമിനാറുകൾക്കുമായി ഒരു ലെക്ചർ തിയേറ്റർ ഉണ്ട്, ഈ ലബോറട്ടറിയിൽ ഓഡിയോ, വീഡിയോ സൗകര്യങ്ങളുള്ള 200 ഇരിപ്പിടങ്ങൾ ഉണ്ട്.
പുറം കണ്ണികൾ
വർഗ്ഗം:തെലങ്കാനയിലെ മെഡിക്കൽ കോളേജുകൾ
ദന്തഗോപുരം (ചലച്ചിത്രം)
പി. ചന്ദ്രകുമാർ സംവിധാനം ചെയ്ത് 1981-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ദന്തഗോപുരം. മധു, ശ്രീവിദ്യ, സുകുമാരൻ, ബഹദൂർ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ്. സത്യൻ അന്തിക്കാട് ഗാനങ്ങളെഴുതി. ആനന്ദക്കുട്ടൻ ഛായാഗ്രഹണം നിർവ്വഹിച്ചു.
പുറംകണ്ണികൾ
വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:സത്യൻ അന്തിക്കാട്-ശ്യാം ഗാനങ്ങൾ വർഗ്ഗം:ജോൺപോൾ തിരക്കഥ എഴുതിയ ചലച്ചിത്രങ്ങൾ വർഗ്ഗം:ഡോ.ബാലകൃഷ്ണൻ കഥയെഴുതിയ ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
കദുപൂർ, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് കദുപൂർ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കദുപൂർ സ്ഥിതിചെയ്യുന്നത്. കദുപൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കദുപൂർ ൽ 219 വീടുകൾ ഉണ്ട്. ആകെ ജനസംഖ്യ 1068 ആണ്. ഇതിൽ 553 പുരുഷന്മാരും 515 സ്ത്രീകളും ഉൾപ്പെടുന്നു. കദുപൂരിലെ സാക്ഷരതാ നിരക്ക് 61.14 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. കദുപൂരിലെ 6 വയസ്സിനു താഴെയുള്ള കുട്ടികളുടെ എണ്ണം 147 ആണ്. ഇത് കദുപൂരിലെ ആകെ ജനസംഖ്യയുടെ 13.76 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 424 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 308 പുരുഷന്മാരും 116 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 96.46 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 51.18 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
കദുപൂർ ലെ 582 പേരും പട്ടിക ജാതി വിഭാഗത്തിൽ പെടുന്നു. ആരും തന്നെ പട്ടിക വർഗ്ഗ വിഭാഗത്തിലുള്ളവരല്ല.
ഇല്യാനോർ കാറ്റൻ
ഒരു ന്യൂസിലാൻഡ് എഴുത്തുകാരിയാണ് ഇല്യാനോർ കാറ്റൻ (ജനനം : 1985). 2013 ൽ മാൻ ബുക്കർ പ്രൈസ് ലഭിച്ചു. ഈ ബഹുമതി നേടുന്ന ഏറ്റവും പ്രായം കുറഞ്ഞ എഴുത്തുകാരിയാണ്.
ജീവിതരേഖ
കാനഡയിൽ ജനിച്ച് ന്യൂസിലൻഡിൽ ജീവിക്കുന്നു. മനാക്കു ഇൻസ്റ്റിറ്റ്യൂട്ട് ഓഫ് ടെക്നോളജിയിൽ സർഗാത്മക രചനാ വിഭാഗം അദ്ധ്യാപികയാണ്. 2008 ൽ പുറത്തിറങ്ങിയ ദ റിഹേഴ്‌സലാണ് അവരുടെ ആദ്യ നോവൽ. ഇത് 12 ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
പുറം കണ്ണികൾ
വർഗ്ഗം:ന്യൂസിലാന്റിലെ എഴുത്തുകാർ വർഗ്ഗം:ബുക്കർ സമ്മാനം നേടിയ ഇംഗ്ലീഷ് എഴുത്തുകാർ വർഗ്ഗം:1985-ൽ ജനിച്ചവർ
വെള്ളൂർ ഗ്രാമപഞ്ചായത്ത്
വാർഡുകൾ
വെളളൂർ ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
ഹിന്ദുപുർ (ലോക്സഭാ മണ്ഡലം )
അസംബ്ലി സെഗ്മെന്റുകൾ
ഹിന്ദുപുർ നിയോജകമണ്ഡലം നിലവിൽ ഇനിപ്പറയുന്ന നിയമസഭാ സെഗ്മെന്റുകൾ
ബെർണാർഡ് സിഗ്മണ്ട് ഷുൾട്ട്സെ
ബെർണാർഡ് സിഗ്മണ്ട് ഷുൾട്ട്സെ; (ജീവിതകാലം: 29 ഡിസംബർ 1827 ഫ്രീബർഗ് ഇം ബ്രെയ്‌സ്‌ഗൗ - 17 ഏപ്രിൽ 1919) ഒരു ജർമ്മൻ പ്രസവചികിത്സകനും ഗൈനക്കോളജിസ്റ്റും ആയിരുന്നു. ഇംഗ്ലീഷ്:Bernhard Sigmund Schultze; അനാട്ടമിസ്റ്റ് മാക്സ് ഷുൾട്‌സിന്റെ (1825-1874) ഇളയ സഹോദരനായിരുന്നു അദ്ദേഹം
1851-ൽ ഗ്രീഫ്സ്വാൾഡ് സർവകലാശാലയിൽ നിന്ന് മെഡിക്കൽ ഡോക്ടറേറ്റ് നേടി, അവിടെ 1853-ൽ ശരീരഘടനയിലും ശരീരശാസ്ത്രത്തിലും അധ്യാപകനായി. അടുത്ത വർഷം, ബെർലിനിലെ യൂണിവേഴ്സിറ്റി വിമൻസ് ഹോസ്പിറ്റലിൽ ഡയട്രിച്ച് വിൽഹെം ഹെൻറിച്ച് ബുഷിന്റെ (1788-1858) സഹായിയായി പ്രവർത്തിക്കുകയും, 1858-ൽ ഗൈനക്കോളജിക്കൽ ക്ലിനിക്കിന്റെ ചെയർ ആയി ജെന സർവകലാശാലയിലേക്ക് സ്ഥലം മാറ്റം ലഭിക്കുകയം ചെയ്തു. 1864/65 ൽ അദ്ദേഹം സർവകലാശാലയുടെ റെക്ടറായി സേവനമനുഷ്ഠിച്ചിരുന്നു.
ലെഡക്, ആൽബർട്ട
ചരിത്രം
1891-ൽ റോബർട്ട് ടെൽഫോർഡ് എന്ന കുടിയേറ്റക്കാരൻ 1889-ൽ പ്രദേശത്തെ ഒരു തടാകത്തിന് സമീപം ഭൂമി വാങ്ങിയപ്പോഴാണ് ലെഡക് നഗരം സ്ഥാപിതമായത്. പുതിയ വാസസ്ഥലം വേരുറപ്പിക്കുന്നത് ആ ഭൂമിയിലായിരുന്നു. 1889-ൽ കാൽഗറിയെ എഡ്മന്റണുമായി ബന്ധിപ്പിക്കുന്ന സ്റ്റേജ് കോച്ച് ലൈനിന് ടെൽഫോർഡ് ഒരു സ്റ്റോപ്പിംഗ് സ്ഥലം സ്ഥാപിക്കുകയും ഇത് ടെൽഫോർഡിന്റെ സ്ഥലം എന്നറിയപ്പെടുകയും ചെയ്തു. മുമ്പ് നോർത്ത്-വെസ്റ്റ് മൗണ്ടഡ് പോലീസിന്റെ ഓഫീസറായി സേവനമനുഷ്ഠിച്ച ടെൽഫോർഡ്, പിന്നീട് ലെഡക്കിന്റെ ആദ്യത്തെ പോസ്റ്റ്മാസ്റ്റർ, ആദ്യ വ്യാപാരി, ആദ്യ നീതിപാലകൻ എന്നീ സ്ഥാനങ്ങളിൽ നിയമിതനായി. 1905-ൽ ആൽബർട്ട ലെജിസ്ലേച്ചറിലെ (MLA) ലെഡക്കിന്റെ ആദ്യ അംഗമായും അദ്ദേഹം തിരഞ്ഞെടുക്കപ്പെട്ടു.
അവലംബം
വർഗ്ഗം:കാനഡയിലെ നഗരങ്ങൾ
ഭായ് പർമാനന്ദ്
ആദ്യകാലജീവിതം
പഞ്ചാബിലെ മൊഹ്യാൽ ബ്രാഹ്മണരുടെ ഒരു പ്രമുഖ കുടുംബത്തിലാണ് പർമാനന്ദ് ജനിച്ചത്. അദ്ദേഹത്തിന്റെ പിതാവ് താരാ ചന്ദ് മോഹിയാൽ, ഝലം ജില്ലയിലെ കരിയാലയിൽ നിന്നുള്ളയാളും ആര്യസമാജ പ്രസ്ഥാനത്തിലെ സജീവ മതപ്രചാരകനുമായിരുന്നു.
അവലംബം
വർഗ്ഗം:ഇന്ത്യൻ രാഷ്ട്രീയപ്രവർത്തകർ - അപൂർണ്ണലേഖനങ്ങൾ വർഗ്ഗം:നവംബർ 4-ന് ജനിച്ചവർ വർഗ്ഗം:1876-ൽ ജനിച്ചവർ വർഗ്ഗം:ഡിസംബർ 8-ന് മരിച്ചവർ വർഗ്ഗം:1947-ൽ മരിച്ചവർ
സി.ആർ. ഓമനക്കുട്ടൻ
ഹാസ്യസാഹിത്യത്തിനുള്ള 2010 ലെ കേരള സാഹിത്യ അക്കാദമി പുരസ്കാരം നേടിയ സാഹിത്യകാരനാണ് '''സി.ആർ. ഓമനക്കുട്ടൻ'''. ശ്രീഭൂതനാഥവിലാസം നായർ ഹോട്ടൽ എന്ന ഹാസ്യ സാഹിത്യകൃതിക്കായിരുന്നു പുരസ്കാരം.
ജീവിതരേഖ
കോട്ടയത്ത്‌ ജനിച്ചു. പെണ്ണമ്മയും രാഘവനുമാണ് മാതാപിതാക്കൾ. കോട്ടയം നായർസമാജം ഹൈസ്‌കൂൾ, സി.എം.എസ്‌. കോളജ്‌, കൊല്ലം എസ്‌.എൻ. കോളജ്‌, ചങ്ങനാശേരി എസ്‌.ബി. കോളജ്‌ എന്നിവിടങ്ങളിൽ വിദ്യാഭ്യാസം.
സിനിമാമാസിക, പ്രഭാതം, ഗ്രന്ഥാലോകം എന്നിവയിൽ പത്രപ്രവർത്തനം. നാലു വർഷത്തിലേറെ കേരള സർക്കാരിന്റെ പബ്‌ളിക്‌ റിലേഷൻസ്‌ വകുപ്പിൽ. പിന്നീട്‌ ഗവൺമെന്റ്‌ കോളജുകളിൽ മലയാളം ലക്‌ചറർ. ഏറെക്കാലം എറണാകുളം മഹാരാജാസ്‌ കോളജിൽ. ‘98 മാർച്ചിൽ റിട്ടയർ ചെയ്‌തു. മുപ്പത്തഞ്ചു വർഷമായി കൊച്ചുകഥകളെഴുതുന്നു. ഇരുപതു വർഷമായി ’ദേശാഭിമാനി‘യിൽ നടുക്കോളം എന്ന പംക്തി എഴുതി.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഹാസ്യസാഹിത്യകാരന്മാർ വർഗ്ഗം:മലയാള ഹാസസാഹിത്യകാരന്മാർ
അസ്ഗേയ് ബോഷ്കുഷ് അസ്ഗേഷൊൻ
ഐസ്‌ലാന്റു കാരനായ ഒരു ഫുട്‌ബോൾ കളിക്കാരനാണ് അസ്ഗേയ് ബോഷ്കുഷ് അസ്ഗേഷൊൻ Ásgeir Börkur Ásgeirsson (ജനനം April 16, 1987).
മറ്റുള്ളവ
ഒരു മുൻ ഹെവി മെറ്റൽ സംഗീതബാന്റ് അംഗമാണ് ഇദ്ദേഹം. കളികൾക്ക് തയ്യാറെടുക്കുമ്പോൾ സംഗീതം കേൾക്കാൻ ഇദ്ദേഹം ഇഷ്ടപ്പെടുന്നു.
അവലംബം
വർഗ്ഗം:1987-ൽ ജനിച്ചവർ
ജോൺ എഡ്വേർഡ് ഗ്രേ
ഒരു ബ്രിട്ടീഷ് ജന്തുശാസ്ത്രജ്ഞനായിരുന്നു ജോൺ എഡ്‌വേഡ് ഗ്രേ (John Edward Gray), FRS (12 ഫെബ്രുവരി 1800 – 7 മാർച്ച് 1875). ജോർജ് റോബർട്ട് ഗ്രേയുടെ മുതിർന്ന സഹോദരനും സസ്യശാസ്ത്രജ്ഞനായ സാമുവൽ ഫ്രെഡറിക് ഗ്രേയുടെ (1766–1828) പുത്രനുമായിരുന്നു ജോൺ.
1840 മുതൽ 1874 -ൽ പ്രകൃതിചരിത്രവിഭാഗം വേറെയാക്കി പ്രകൃതിചരിത്രമ്യൂസിയമാക്കുന്നതുവരെ ഇദ്ദേഹം ബ്രിട്ടീഷ് മ്യൂസിയത്തിലെ ജന്തുശാസ്ത്രവിഭഗം സൂക്ഷിപ്പുകാരനായിരുന്നു. മ്യൂസിയത്തിലെ ശേഖരത്തെപ്പറ്റി അദ്ദേഹം നിരവധി കാറ്റലോഗുകൾ പുറത്തിറക്കി. അതിൽ മൃഗങ്ങളുടെ ഗ്രൂപ്പുകളെപ്പറ്റിയും പുതിയ സ്പീഷിസുകളെപ്പറ്റിയും ആഴത്തിലുള്ള വിവരങ്ങൾ ഉൾക്കൊള്ളിച്ചിരുന്നു. അദ്ദേഹം ജന്തുശാസ്ത്രവിവരങ്ങൾ കൂട്ടിച്ചേർത്ത് അതിനെ ലോകത്തെ ഏറ്റവും മികച്ച ജന്തുശാസ്ത്രശേഖരമാക്കി മാറ്റി.
ജീവചരിത്രം
ലഘുചിത്രം|Gray with his wife Maria Emma, 1863
ഗ്രേയുടെ ബഹുമാനാർത്ഥം നാമകരണം ചെയ്തിട്ടുള്ള ജീവിവർഗ്ഗങ്ങൾ
ജീവശാസ്ത്രചരിത്രത്തിൽത്തന്നെ നാമകരണവിഭാഗത്തിലെ ഏറ്റവും വലിയ സംഭാവനനൽകിയ ആൾക്കാരിലൊരാളാണ് ഗ്രേ. അദ്ദേഹം വിവരിച്ച 300 -ലേറെ സ്പീഷിസ് ഉരഗങ്ങളെക്കാൾ എണ്ണങ്ങളെ വിവരിച്ചവരിൽ ബ്രിട്ടീഷ് മ്യൂസിയത്തിൽത്തന്നെ അദ്ദേഹത്തിന്റെ പിൻഗാമികളായി വന്ന ബോളിഞ്ചറും ഗുന്തറും അമേരിക്കക്കാരനായ ജീവശാസ്ത്രജ്ഞൻ എഡ്‌വേഡ് ഡി കോപ്പും മാത്രമേയുള്ളൂ.
ഗ്രേ ധാരാളം കടൽ ഒച്ചുകളെ വിവരിച്ചിട്ടുണ്ട്, അവയിൽ ചിലത്:
അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടിട്ടുള്ള ജനുസുകളിൽ ചിലത്:
അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടിട്ടുള്ള സ്പീഷിസുകളിൽ ചിലത്:
പുറത്തേക്കുള്ള കണ്ണികൾ
വർഗ്ഗം:1800-ൽ ജനിച്ചവർ വർഗ്ഗം:1875-ൽ മരിച്ചവർ വർഗ്ഗം:ഇംഗ്ലീഷ് പ്രാണിശാസ്ത്രജ്ഞർ
മൂർ നദി ദേശീയോദ്യാനം
മൂർ നദി ദേശീയോദ്യാനം പടിഞ്ഞാറൻ ആസ്ത്രേലിയയിലെ വീറ്റ്ബെൽറ്റ് മേഖലയിൽ സ്ഥിതിചെയ്യുന്ന ദേശീയോദ്യാനമാണ്. പെർത്തിൽ നിന്നും വടക്കായി 95 കിലോമീറ്റർ അകലെയാണിതിന്റെ സ്ഥാനം. ഇന്ത്യൻ മഹാസമുദ്രത്തിൽ കൂടിച്ചേരാനായി ഒഴുകുന്നതിനിടയിൽ മൂർ നദി ഈ ദേശീയോദ്യാനത്തിലൂടെ ഒഴുകുന്നു. മൂർ നദി ഇന്ത്യൻ മഹാസമുദ്രത്തിൽ ചേരുന്ന സ്ഥലത്തായാണ് ഗിൽഡെർട്ടൺ നഗരപ്രദേശം സ്ഥിതിചെയ്യുന്നത്.
ജമ്മു & കാശ്മീർ ബാങ്ക്
ജമ്മു കശ്മീരിലെ ഒരു സ്വകാര്യമേഖലാ ബാങ്കിംഗ്, ധനകാര്യ സ്ഥാപനമാണ് ജമ്മു & കാശ്മീർ ബാങ്ക് (ജെ & കെ ബാങ്ക്). ശ്രീനഗർ, ജമ്മു കശ്മീർ എന്നിവിടങ്ങളിൽ ബാങ്കിന് ആസ്ഥാനമുണ്ട്. സ്വകാര്യ ഉടമസ്ഥതയിലാണെങ്കിലും ജമ്മു കശ്മീരിലെ സർക്കാരിനും ഇതിൽ പങ്കാളിത്തമുണ്ട്. 1938 ഒക്ടോബർ 1-ന് രൂപംകൊണ്ട ജെ & കെ ബാങ്ക്, സർക്കാർ ഉടമസ്ഥതയിലുള്ള ബാങ്കായി ഉയർന്നുവന്ന രാജ്യത്തെ ആദ്യത്തെ ബാങ്കാണ്.
ജമ്മു & കാശ്മീർ ബാങ്ക് ലിമിറ്റഡിനെ പൊതുമേഖലാ സ്ഥാപനമായി (പി‌എസ്‌യു) പരിഗണിക്കുന്നതിനുള്ള നിർദ്ദേശത്തിന് 2018 നവംബർ 22 ന് ഗവർണറുടെ നേതൃത്വത്തിലുള്ള സ്റ്റേറ്റ് അഡ്മിനിസ്ട്രേറ്റീവ് കൗൺസിൽ (എസ്എസി) അംഗീകാരം നൽകിയിരുന്നു. നാല് സംസ്ഥാന ഉപദേഷ്ടാക്കളും ജമ്മു കശ്മീർ ചീഫ് സെക്രട്ടറിയും എസ്എസിയിൽ ഉൾപ്പെടുന്നു.
ചരിത്രം
1938 ഒക്ടോബർ 1 ന് ജമ്മു കശ്മീരിലെ രാജാവായിരുന്ന ഹരി സിംഗ് നൽകിയ പേറ്റന്റിലാണ് ജമ്മു കശ്മീർ ബാങ്ക് സ്ഥാപിതമായത്. ബാങ്കിന്റെ സ്ഥാപക ഡയറക്ടർമാരായി മാറാൻ ഹരി സിംഗ് പ്രമുഖ നിക്ഷേപകരെ ക്ഷണിച്ചിരുന്നു. ഇപ്രകാരം നിരവധി വ്യക്തികൾ ചേർന്ന് ധനസമാഹരണം നടത്തിയായിരുന്നു ബാങ്ക് യാഥാർഥ്യമായത്.
ശാഖകൾ
ശ്രീനഗറിലാണ് ബാങ്കിന്റെ മുഖ്യ ആസ്ഥാനം സ്ഥിതിചെയ്യുന്നത്. 2019 മാർച്ച് 05 വരെയുള്ള കണക്കുകൾ പ്രകാരം, രാജ്യത്തുടനീളം 935 കമ്പ്യൂട്ടറൈസ്ഡ് ബാങ്കിംഗ് ശാഖകൾ, 1287 എടിഎമ്മുകൾ, 25 ക്യാഷ് ഡിപോസിഷൻ മെഷീനുകൾ (സിഡിഎം) എന്നിവയുടെ ശൃംഖല ജമ്മു & കാശ്മീർ ബാങ്കിനുണ്ട്.
അവലംബം
വർഗ്ഗം:ഇന്ത്യയിലെ ബാങ്കുകൾ
മെംഫിസ്
മെംഫിസ്  ഐക്യനാടുകളിലെ ടെന്നസീ സംസ്ഥാനത്തിൻറെ തെക്കു പടിഞ്ഞാറൻ കോണിലുള്ള ഒരു പട്ടണമാണ്. ഷെൽബി കൌണ്ടി യുടെ കൌണ്ടി സീറ്റുകൂടിയാണീ പട്ടണം. വുൾഫ് നദി യും മിസിസ്സിപ്പി നദി യുടെയും സംഗമസ്ഥാനത്തിന് തെക്കായി നാലാം ചിക്കാൻസോ ബ്ലഫി ലാണ് (നദിയുടെ വെള്ളപ്പൊക്കമുണ്ടാകുന്ന സ്ഥലത്തു നിന്ന് 50 മുതൽ 200 അടിവരെ – 20-60 മീറ്റർ- ഉയരമുള്ള ചങ്കുത്തായ പ്രദേശം) പട്ടണം നിലനിൽക്കുന്നത്.
മെംഫിസ് പട്ടണത്തിലെ 2013 ലെ ജനസംഖ്യ 653,450 ആയിരുന്നു. ടെന്നസി സംസ്ഥാനത്തെ ഏറ്റവും ജനസംഖ്യയുള്ള പട്ടണമാണിത്. മിസിസ്സിപ്പി മേഖലയിലെ ഏറ്റവും വലിയ പട്ടണവും വിശാല തെക്കുകിഴക്കൻ ഐക്യനാടുകളിലെ മൂന്നാമത്തെ വലിയ പട്ടണവും ഐക്യനാടുകളിലെ 23 ആമത്തെ വലിയ പട്ടണവുമാണ് മെംഫിസ്. വിശാല മെംഫിസ് മെട്രോപോളിറ്റൻ മേഖലയിലെ ആകെ ജനസംഖ്യ 2014 ലെ കണക്കുകളനുസരിച്ച്  1,317,314 ആയിരുന്നു. ഇത് മെംഫിസിനെ, നാഷ്‍വില്ലെ കഴിഞ്ഞാൽ, ടെന്നസിയിലെ രണ്ടാമത്തെ വലിയ മെട്രോപോളിറ്റൻ മേഖലയെന്ന സ്ഥാനത്തേയ്ക്ക് ഉയർത്തുന്നു. 1819 ൽ സ്ഥാപിക്കപ്പെട്ട മെംഫിസിന് ടെന്നസിയിലെ മറ്റു പ്രധാന പട്ടണങ്ങളേക്കാൾ പ്രായം കുറവാണ്. പിൽക്കാല പ്രസിഡന്റായ് ആൻഡ്രൂ ജാക്സൺ, ജഡ്ജി ജോൺ ഓവർട്ടൺ എന്നിവരോടൊപ്പം ഒരു കൂട്ടം ധനാഢ്യരായ അമേരിക്കക്കാർ വ്യക്തമായ രൂപരേഖ പ്രകാരമാണ് ഈ പട്ടണം നിർമ്മിച്ചത്. മെംഫിസ് പട്ടണത്തിലെ താമസക്കാരൻ മെംഫിയൻ എന്നും മെംഫിസ് മേഖല പ്രത്യേകിച്ച് മീഡിയകളിലും മറ്റും മെംഫിസ് എന്നോ മിഡ്-സൌത്ത് എന്നോ അറിയപ്പെടുന്നു.
ഭൂമിശാസ്ത്രം
ടെന്നസിയുടെ തെക്കുപടിഞ്ഞാറൻ കോണിലാണ് മെംഫിസ് പട്ടണം നിലനിൽക്കുന്നത്. ഈ പ്രദേശം സ്ഥിതിത ചെയ്യുന്ന അക്ഷാംശ രേഖാംശങ്ങൾ 35.1175°N, -89.97111°W ആണ്. യു.എസ്. സെൻസസ് ബ്യൂറോയുടെ കണക്കുകളനുസരിച്ച് ഈ പട്ടണത്തിൻറെ ആകെ വിസ്തൃതി 324.0 സ്ക്വയർ മൈലാണ് (839.2 km2). ഇതിൽ 315.1 സ്ക്വയർ മൈൽ പ്രദേശം (816.0 km2) കരഭൂമിയും ബാക്കി 9.0 സ്ക്വയർ മൈൽ (23.2 km2), അഥവാ 2.76 ശതമാനം ജലം ഉൾപ്പെട്ടതുമാണ്.
പ്രയുക്ത കലകൾ
ദൈനംദിന ഉപയോഗത്തിലുള്ളതും, അടിസ്ഥാനപരമായി പ്രായോഗികവുമായ വസ്തുക്കളിൽ രൂപകൽപ്പനയിലൂടെയോ അലങ്കാര പണികളിലൂടെയോ മനോഹരമാക്കുന്ന എല്ലാ കലകളെയും വിശേഷിപ്പിക്കുന്ന വാക്കാണ് അപ്ലൈഡ് ആർട്ട് അഥവാ പ്രയുക്ത കലകൾ. അതേസമയം പ്രായോഗികമായി ഉപയോഗമില്ലാത്ത വസ്തുക്കളെ ഉൽ‌പാദിപ്പിക്കുന്നവയാണ് സുന്ദരകലകൾ അല്ലെങ്കിൽ ഫൈൻ ആർട്ട് എന്ന വാക്ക് കൊണ്ട് ഉദ്ദേശിക്കുന്നത്. പ്രായോഗിക തലത്തിൽ ഇവ രണ്ടും പലപ്പോഴും ഇഴചേർന്ന് വരാറുണ്ട്. അപ്ലൈഡ് ആർട്ടുകൾ പ്രധാനമായും അലങ്കാര കലകളുമായി ഓവർലാപ്പ് ചെയ്യുന്നു, കൂടാതെ പ്രായോഗിക കലയുടെ ആധുനിക നിർമ്മാണത്തെ സാധാരണയായി രൂപകല്പന അഥവാ ഡെസൈൻ എന്ന് വിളിക്കുന്നു.
പ്രയുക്ത കലകളുടെ ഉദാഹരണങ്ങൾ:
കലാ പ്രസ്ഥാനങ്ങൾ
കൂടുതലായും പ്രയുക്ത കലകളിൽ പ്രവർത്തിക്കുന്ന കലാ പ്രസ്ഥാനങ്ങളിൽ ഇനിപ്പറയുന്നവ ഉൾപ്പെടുന്നു:
ഇവ കൂടാതെ, പ്രധാന കലാ ശൈലികളായ നിയോക്ലാസിസിസം, ഗോതിക് എന്നിവയും സുന്ദരകല, പ്രയുക്ത കല അല്ലെങ്കിൽ അലങ്കാര കലകളെ ഉൾക്കൊള്ളുന്നു.
കൂടുതൽ വായനയ്ക്ക്
വർഗ്ഗം:അലങ്കാര കലകൾ വർഗ്ഗം:രൂപകൽപന
സസ്യഭോജനസമ്പ്രദായം
മാംസവും മത്സ്യവും കഴിക്കാതിരിക്കുന്നതാണ് സസ്യഭോജനസമ്പ്രദായം. സസ്യാഹാരം പിന്തുടരുന്നവരെ ശാകാഹാരി അല്ലെങ്കിൽ സസ്യാഹാരികൾ എന്ന് വിളിക്കുന്നു. മൃഗങ്ങളെ കൊല്ലുന്നതിന്റെ എല്ലാ ഉപോൽപ്പന്നങ്ങളും കഴിക്കുന്നതിൽ നിന്ന് വിട്ടുനിൽക്കുന്നതും ഇതിൽ ഉൾപ്പെട്ടേക്കാം. സസ്യാഹാരികൾ പച്ചക്കറികൾ, പഴങ്ങൾ, പരിപ്പ്, ബീൻസ്, ധാന്യങ്ങൾ, മൃഗ ഉൽപ്പന്നങ്ങളായ തേൻ, പാലുല്പന്നങ്ങൾ (പാൽ, വെണ്ണ, തൈര്), മുട്ട തുടങ്ങിയ ഭക്ഷണങ്ങൾ കഴിക്കുന്നു. സസ്യാഹാരിയും മൃഗ ഉൽപ്പന്നങ്ങൾ ഉപയോഗിക്കാത്തവരുമായ ആളുകളെ വീഗൻ (Veganism) എന്ന് വിളിക്കുന്നു.
അവലംബം
വർഗ്ഗം:അഹിംസ വർഗ്ഗം:ആഹാരക്രമം വർഗ്ഗം:പച്ചക്കറികൾ
ഐരാവതേശ്വര ക്ഷേത്രം
തമിഴ്നാട്ടിലെ കുംഭകോണത്തിനു സമീപം ദാരാസുരത്ത് സ്ഥിതിചെയ്യുന്ന പ്രസിദ്ധമായ ഹൈന്ദവ ക്ഷേത്രമാണ് ഐരാവതേശ്വര ക്ഷേത്രം (തമിഴ് : ஐராவதேஸ்வரர் கோயில்). 'ഐരാവതേശ്വരൻ' എന്നും അറിയപ്പെടുന്ന ശിവനെയാണ് ഇവിടെ ആരാധിക്കുന്നത്. 12-ആം നൂറ്റാണ്ടിൽ രാജരാജ ചോളൻ രണ്ടാമന്റെ കാലത്താണ് (1143-1173) ക്ഷേത്രത്തിന്റെ നിർമ്മാണം നടന്നത്. ക്ഷേത്രത്തിന്റെ നിർമ്മാണത്തിനായി ദ്രാവിഡ വാസ്തുവിദ്യാ ശൈലിയാണ് സ്വീകരിച്ചിരിക്കുന്നത്. ഐരാവതേശ്വര ക്ഷേത്രം, ബൃഹദീശ്വര ക്ഷേത്രം (തഞ്ചാവൂർ), ഗംഗൈകൊണ്ടചോളീശ്വര ക്ഷേത്രം (ഗംഗൈകൊണ്ടചോളപുരം) എന്നീ മൂന്ന് ക്ഷേത്രങ്ങളെയും ചേർത്ത് 'ചോഴ മഹാക്ഷേത്രങ്ങൾ' എന്നുവിളിക്കാറുണ്ട്. 1987-ൽ യുനെസ്‌കോ ഐരാവതേശ്വര ക്ഷേത്രത്തെ ലോക പൈതൃക സ്ഥാനങ്ങളിൽ ഒന്നായി പ്രഖ്യാപിച്ചു.
ഐതിഹ്യം
ഹൈന്ദവ ദേവനായ ശിവനാണ് ഈ ക്ഷേത്രത്തിലെ പ്രധാന പ്രതിഷ്ഠ. 'ഐരാവതേശ്വരൻ' എന്ന പേരിലാണ് ശിവനെ ഇവിടെ ആരാധിക്കുന്നത്. ഹിന്ദു പുരാണങ്ങളിൽ പരാമർശിക്കുന്ന വെളുത്ത നിറത്തിലുള്ള ഒരു ആനയാണ് ഐരാവതം. ദുർവാസാവ് മഹർഷിയുടെ ശാപത്തെത്തുടർന്ന് ഐരാവതത്തിന് വെളുപ്പ് നിറം നഷ്ടപ്പെട്ടു. നിറം തിരിച്ചുകിട്ടുന്നതിനു വേണ്ടി ഐരാവതം ഈ സ്ഥലത്തു വച്ച് ശിവനെ തപസ്സു ചെയ്തു. ശിവന്റെ നിർദ്ദേശപ്രകാരം ഇവിടുത്തെ കുളത്തിൽ ഇറങ്ങിയ ഐരാവതത്തിന് വെളുപ്പ് നിറം തിരികെ ലഭിച്ചു എന്നാണ് കഥ. ഐരാവതത്തിന്റെ ദുഃഖം അകറ്റിയതിനാൽ ശിവനെ 'ഐരാവതേശ്വരൻ' എന്നും വിളിക്കുന്നു. മരണത്തിന്റെ ദേവൻ എന്നറിയപ്പെടുന്ന യമനും ഇവിടെ വച്ച് ശിവനെ തപസ്സു ചെയ്തിരുന്നു. 'ശരീരം മുഴുവൻ ചുട്ടുപൊള്ളട്ടെ' എന്ന മുനിശാപത്തിൽ നിന്ന് മുക്തി ലഭിക്കുന്നതിനു വേണ്ടിയായിരുന്നു യമന്റെ തപസ്സ്. ഇവിടുത്തെ കുളത്തിൽ കുളിച്ചു കയറിയ യമദേവന് ശാപമോക്ഷം ലഭിച്ചുവെന്നാണ് വിശ്വാസം. അതിനാൽ ഈ കുളത്തിനെ യമതീർത്ഥം എന്നും വിളിക്കാറുണ്ട്.
പെരിയ നായകി അമ്മൻ കോവിൽ
ഐരാവതേശ്വര ക്ഷേത്രത്തിന്റെ വടക്കു ഭാഗത്ത് പെരിയ നായകി അമ്മൻ കോവിൽ സ്ഥിതിചെയ്യുന്നു. ഈ ക്ഷേത്രം ഐരാവതേശ്വര ക്ഷേത്രത്തിൽ നിന്ന് ഒറ്റപ്പെട്ടു കാണപ്പെടുന്നു. ശിവന്റെ പത്നിയായ പാർവ്വതി ദേവിയാണ് ഇവിടുത്തെ പ്രതിഷ്ഠ.
പുറത്തേക്കുള്ള കണ്ണികൾ
വർഗ്ഗം:തമിഴ്‌നാട്ടിലെ ക്ഷേത്രങ്ങൾ വർഗ്ഗം:ഇന്ത്യയിലെ ശിവക്ഷേത്രങ്ങൾ വർഗ്ഗം:ഇന്ത്യയിലെ ലോക പൈതൃക സ്മാരകങ്ങൾ
ജറിലോ
സസ്യങ്ങൾ, ഫലഭൂയിഷ്ഠത, വസന്തകാലം എന്നിവയുടെ സ്ലാവിക് ദേവനാണ് ജറിലോ. യാരിലോ, ജെറോവിറ്റ്, ലാരിലോ എന്നീ പേരുകളിലും അറിയപ്പെടുന്നു.
പദോൽപ്പത്തി
പ്രോട്ടോ-സ്ലോവിക് റൂട്ട് * ജാർ (ഭരണി), പ്രോട്ടോ-ഇന്തോ-യൂറോപ്യൻ * y jr-, * yeh₁ro-, * yeh₁r- ൽ നിന്ന് അർത്ഥമാക്കുന്നത് "വസന്തം" അല്ലെങ്കിൽ "വേനൽ", "ശക്തമായ", "ഉഗ്രമായ", "യുവത്വമുള്ള ജീവശക്തി നിറച്ചിരിക്കുന്നു." ഈ യുവജീവിതത്തെ സ്ലാവിക് പ്രീ-ക്രിസ്ത്യൻ മതത്തിൽ പവിത്രമായി കണക്കാക്കുകയും ഈ പവിത്രശക്തിയെ വ്യക്തിത്വമാക്കുന്ന ദൈവത്തെ ജറോവിറ്റ് അഥവാ കപടനാട്യക്കാരനായ ജറിലോ എന്ന് വിളിക്കുകയും ചെയ്തു.
ഉറവിടങ്ങൾ
പന്ത്രണ്ടാം നൂറ്റാണ്ടിലെ മതപരിവർത്തനം നടത്തിയ ജർമ്മൻ ബിഷപ്പ് ഓട്ടോ ഓഫ് ബാംബർഗിന്റെ ജീവചരിത്രമാണ് ഈ ദേവതയെ പരാമർശിക്കുന്ന ചരിത്രപരമായ ഏക ഉറവിടം. വെൻഡിഷ്, പോളബിയൻ സ്ലാവുകളുടെ പുറജാതീയ ഗോത്രങ്ങളെ പരിവർത്തനം ചെയ്യാനുള്ള സംഘടിതയാത്രയിൽ വോൾഗാസ്റ്റ്, ഹാവൽബെർഗ് നഗരങ്ങളിൽ യുദ്ധദൈവമായ ജെറോവിറ്റിന്റെ ബഹുമാനാർത്ഥം ഉത്സവങ്ങൾ നടത്തി. സ്ലോവിക് നാമമായ ജരോവിറ്റിന്റെ ജർമ്മൻ ഉത്ഭവമാണ് ജെറോവിറ്റ്.
പത്തൊൻപതാം നൂറ്റാണ്ട് വരെ റഷ്യ, ബെലാറസ്, സെർബിയ എന്നിവിടങ്ങളിൽ ജറിലോ എന്ന നാടോടി ഉത്സവങ്ങൾ വസന്തത്തിന്റെ അവസാനത്തിലോ വേനൽക്കാലത്തിന്റെ തുടക്കത്തിലോ ആഘോഷിച്ചിരുന്നു. സ്ലാവിക് പുരാണത്തിലെ ആദ്യകാല ഗവേഷകർ പേരിടാത്ത സ്പ്രിംഗ് ദേവതയുടെ ബഹുമാനാർത്ഥം പുറജാതീയ ചടങ്ങുകളുടെ ആചാരശിഷ്‌ടം തിരിച്ചറിഞ്ഞു. വടക്കൻ ക്രൊയേഷ്യയിലും തെക്കൻ സ്ലൊവേനിയയിലും, പ്രത്യേകിച്ച് വൈറ്റ് കാർണിയോളയിൽ, സമാനമായ വസന്തകാല ഉത്സവങ്ങളെ ജുർജെവോ സെലേനി ജുറാജ് അല്ലെങ്കിൽ സെലെനി ജുറിജ് (ഗ്രീൻ ജോർജ്) എന്ന് വിളിച്ചിരുന്നു. ഇത് നാമമാത്രമായി സെന്റ് ജോർജ്ജിന് സമർപ്പിച്ചതും മറ്റ് സ്ലാവിക് രാജ്യങ്ങളിലെ ജാരിലോ ഉത്സവങ്ങൾക്ക് സമാനവുമാണ്. ഈ വസന്തകാല ഉത്സവങ്ങളെല്ലാം അടിസ്ഥാനപരമായി ഒരുപോലെയായിരുന്നു.
കെട്ടുകഥ
ജറിലോയെ ചുറ്റിപ്പറ്റിയുള്ള ഐതീഹ്യങ്ങൾ പുനർനിർമ്മിക്കാൻ റാഡോസ്ലാവ് കതിഷിക്കും വിറ്റോമിർ ബെലാജും ശ്രമിച്ചു. ഈ രചയിതാക്കളുടെ അഭിപ്രായത്തിൽ, ജറിലോ തികച്ചും എല്ലാ വർഷവും ജനിക്കുകയും കൊല്ലപ്പെടുകയും ചെയ്യുമെന്ന് വിശ്വസിക്കപ്പെടുന്ന സാധാരണമായ ഒരു ജീവിത-മരണ-പുനർജന്മ ദേവതയായിരുന്നു. വിത്തിൽ നിന്ന് ചെടിയുടെ വളർച്ച മുതൽ വിളവെടുപ്പ് വരെ വിവിധ ഗോതമ്പ് സസ്യങ്ങളുടെ വാർഷിക ജീവിതത്തെ അദ്ദേഹത്തിന്റെ പുരാണ ജീവിത ചക്രം പിന്തുടർന്നു.
ഇടിമിന്നലിന്റെ പരമമായ സ്ലാവിക് ദേവനായ പെറൂണിന്റെ മകനായിരുന്നു നഷ്ടപ്പെട്ട, കാണാതായ, പത്താമത്തെ മകൻ ജറിലോ. പുതുവർഷത്തിലെ പുറജാതി സ്ലാവിക് ആഘോഷമായ വെൽജ നോക് (ഗ്രേറ്റ് നൈറ്റ്) ഉത്സവദിവസം ഫെബ്രുവരി അവസാന രാത്രിയിൽ ജനിച്ചു. എന്നിരുന്നാലും, അതേ രാത്രിയിൽ, ജറിലോയെ പിതാവിൽ നിന്ന് മോഷ്ടിച്ച് മരിച്ചവരുടെ ലോകത്തേക്ക് കൊണ്ടുപോയി. അവിടെ പെറൂണിന്റെ ശത്രുവും അധോലോകത്തിന്റെയും കന്നുകാലികളുടെയും സ്ലാവിക് ദേവനായ വെലസ് അദ്ദേഹത്തെ വളർത്തി. അധോലോകം നിത്യ വസന്തവും നനഞ്ഞതും പുല്ലുള്ളതുമായ സമതലങ്ങളുടെ നിത്യഹരിത ലോകമാണെന്ന് സ്ലാവുകൾ വിശ്വസിച്ചു. അവിടെ ജറിലോ തന്റെ വളർത്തു പിതാവിന്റെ കന്നുകാലികളെ കാത്തുസൂക്ഷിച്ചു. പുരാതന സ്ലാവുകളുടെ പുരാണ ഭൂമിശാസ്ത്രത്തിൽ, മരിച്ചവരുടെ ഭൂമി കടലിനു കുറുകെ കിടക്കുന്നുവെന്ന് അനുമാനിക്കപ്പെട്ടു. എല്ലാ ശൈത്യകാലത്തും കുടിയേറുന്ന പക്ഷികൾ അവിടെ പറക്കും.
ഗ്രന്ഥസൂചിക
വർഗ്ഗം:കാർഷിക ദൈവങ്ങൾ
ഇറാഖി എയർവേസ്
ബാഗ്‌ദാദ്‌ അന്താരാഷ്ട്ര വിമാനത്താവളം ആസ്ഥാനമാക്കി പ്രവർത്തിക്കുന്ന ഇറാഖിന്റെ ദേശീയ വിമാനക്കമ്പനിയാണ് ഇറാഖി എയർവേസ് (الخطوط الجوية العراقية al-Xuṭūṭ al-Jawwiyyah al-ʿIrāqiyyah). മധ്യപൂർവേഷ്യയിലെ ഏറ്റവും പഴയ രണ്ടാമത്തെ എയർലൈനാണ് ഇത്. പ്രധാന ഹബ് ബാഗ്‌ദാദ്‌ അന്താരാഷ്ട്ര വിമാനത്താവളമാണ്. അറബ് വ്യോമ വാഹക സംഘടനയിൽ അംഗമാണ് ഇറാഖി എയർവേസ്.
ചരിത്രം
ഇറാഖ് എയർവേസ് 1945 ൽ ഇറാഖ് സ്റ്റേറ്റ് റെയിൽ‌വേയുടെ ഒരു വകുപ്പായി സ്ഥാപിതമായി. 1946 ജനുവരി 28 ന് സിറിയയിലേക്കുള്ള ഒരു സേവനത്തിനായി അഞ്ച് ഡി ഹാവിലാൻഡ് ഡ്രാഗൺ റാപ്പിഡ്സ് ഉപയോഗിച്ച് പ്രവർത്തനം ആരംഭിച്ചു. ബ്രിട്ടീഷ് ഓവർസീസ് എയർവേസ് കോർപ്പറേഷന്റെ സഹായത്തോടെ പുതിയ എയർലൈൻ മൂന്ന് വിക്കേഴ്‌സ് വൈക്കിംഗ് വിമാനങ്ങൾക്ക് ഉത്തരവിട്ടു. വൈക്കിംഗുകൾ ഡെലിവറി ചെയ്യുന്നതിനായി കാത്തിരിക്കുമ്പോൾ 1946 ഡിസംബറിൽ എയർലൈൻ നാല് ഡഗ്ലസ് ഡിസി -3 വിമാനങ്ങൾ ബി‌എ‌എ‌സിയിൽ നിന്ന് പാട്ടത്തിന് നൽകി. 1947 ൽ ഡി ഹാവിലാൻഡ് ഡ ove വിന് ഡ്രാഗൺ റാപ്പിഡുകളെ മാറ്റിസ്ഥാപിക്കാൻ ഉത്തരവിട്ടു, 1947 ഒക്ടോബറിൽ ഡ oves വ്സ് വിതരണം ചെയ്തു 1947 അവസാനത്തോടെ വിതരണം ചെയ്യുകയും ഡിസി -3 കൾ BOAC ലേക്ക് തിരികെ നൽകുകയും ചെയ്തു, നാലാമത്തെ വൈക്കിംഗ് സെക്കൻഡ് ഹാൻഡ് വാങ്ങി.
1953-ൽ നാല് എഞ്ചിനുകളുള്ള വിക്കേഴ്സ് വിസ്‌ക ount ണ്ട് ടർബോപ്രോപ്പ് വൈക്കിംഗിന് പകരമായി തിരഞ്ഞെടുത്തു, ജൂലൈയിൽ മൂന്ന് ഓർഡർ നൽകി. 1955-ൽ വിസ്‌ക ount ണ്ട്സ് സേവനത്തിൽ പ്രവേശിക്കുകയും ഇറാഖി എയർവേയ്‌സിന്റെ എല്ലാ അന്താരാഷ്ട്ര സേവനങ്ങളും ലണ്ടനിലേക്കുള്ള ഒരു പുതിയ റൂട്ട് ഉൾപ്പെടെ ഇന്റർമീഡിയറ്റ് സ്റ്റോപ്പുകളുമായി പ്രവർത്തിപ്പിക്കുകയും ചെയ്തു. 1960 ഏപ്രിൽ 1 ന് റെയിൽ‌വേ കമ്പനിയിൽ നിന്ന് എയർലൈൻ സ്വതന്ത്രമായി. 1961 ൽ ​​രണ്ട് ബോയിംഗ് 720 ബി സർവീസുകൾക്കായി 1964 ൽ ഓർഡർ നൽകി, എന്നാൽ ബോയിംഗ്സിനുള്ള ഓർഡർ പിന്നീട് റദ്ദാക്കി.‌ 1960 കളിൽ ഇറാഖ് എയർവേയ്‌സ് റഷ്യൻ ടുപോളേവ് ടു -124 വിമാനങ്ങളും ഹോക്കർ സിഡ്‌ലി ട്രൈഡന്റ് വിമാനങ്ങളും വാങ്ങി. മിഡിൽ ഈസ്റ്റിലേക്കും ആഫ്രിക്കയിലേക്കും യൂറോപ്പിലേക്കും സർവീസ് വർദ്ധിപ്പിക്കാൻ ഈ ജെറ്റുകൾ ഇറാഖ് എയർവേയ്‌സിനെ അനുവദിച്ചു. അക്കാലത്ത്, ഇല്യുഷിൻ Il-76 പോലുള്ള ചരക്ക് വിമാനങ്ങളും വാങ്ങി.
പുനരുദ്ധാരണം
ഇറാഖിലെ യുദ്ധത്തിനുശേഷം, 2003 മെയ് 30 ന് ഇറാഖ് എയർവേസ് അന്താരാഷ്ട്ര സേവനങ്ങൾ പുനരാരംഭിക്കാനുള്ള പദ്ധതികൾ പ്രഖ്യാപിച്ചു. ഇറാഖ് എയർവേയ്‌സ് പേരിന്റെ അവകാശങ്ങൾ ഇറാഖി എയർവേയ്‌സ് കമ്പനി എന്ന പുതിയതും വേറിട്ടതുമായ ഒരു കമ്പനിയിലേക്ക് മാറ്റി, അത് ഒരു പുതിയ എയർലൈൻ നിർമ്മിക്കുകയും സദ്ദാം ഹുസൈന്റെ ഭരണവുമായി ബന്ധപ്പെട്ട നിയമപരമായ പ്രശ്‌നങ്ങളിൽ നിന്ന് സംരക്ഷിക്കുകയും ചെയ്യും. 2004 ഒക്ടോബർ 3 ന് ബാഗ്ദാദും അമ്മാനും തമ്മിലുള്ള ഒരു ഫ്ലൈറ്റ് ഉപയോഗിച്ച് പ്രവർത്തനങ്ങൾ പുനരാരംഭിച്ചു.
2005 ജൂൺ 4 ന് 100 യാത്രക്കാരുമായി 100 യാത്രക്കാരുമായി ബാഗ്ദാദിൽ നിന്ന് ബസ്രയിലേക്ക് സദ്ദാം ഹുസൈന്റെ ഭരണകാലം തകർന്നതിനുശേഷം ഇറാഖ് എയർവേയ്‌സ് ആദ്യത്തെ ആഭ്യന്തര വാണിജ്യ ഷെഡ്യൂൾ സർവീസ് നടത്തി. 2005 നവംബർ 6 ന് ഇറാഖ് എയർവേയ്‌സ് ബാഗ്ദാദിൽ നിന്ന് ടെഹ്‌റാനിലേക്ക് ഒരു വിമാനം സർവീസ് നടത്തി. , ഇറാൻ, ഇരുപത്തിയഞ്ച് വർഷത്തിനിടെ ആദ്യമായി. ജോർദാനിലെ ടീബ എയർലൈൻസാണ് ഈ വിമാനം പ്രവർത്തിപ്പിച്ചത്. 2005 വേനൽക്കാലത്ത് എർബിലിലേക്കും സുലൈമാനിയയിലേക്കും സേവനങ്ങൾ ചേർത്തു.
2009 ജൂണിൽ ഇറാഖ് എയർവേസ് ബ്രിട്ടീഷ് വ്യോമയാന അധികാരികളുമായി ബാഗ്ദാദിൽ നിന്ന് ലണ്ടൻ ഗാറ്റ്വിക്കിലേക്ക് നേരിട്ട് പുനരാരംഭിക്കാൻ കരാർ ഒപ്പിട്ടതായി വെളിപ്പെടുത്തി; ടോർ എയറിൽ നിന്ന് പാട്ടത്തിനെടുത്ത ബോയിംഗ് 737-400 ഉപയോഗിച്ച് 2009 ഓഗസ്റ്റ് 8 ന് വിമാനങ്ങൾ ആരംഭിക്കേണ്ടതായിരുന്നു, ഒടുവിൽ എയർബസ് എ 320-200 റൂട്ട് പ്രവർത്തിപ്പിക്കുന്നത് കാണുമായിരുന്നു. എന്നിരുന്നാലും, ആസൂത്രണം ചെയ്തതുപോലെ ഇത് സംഭവിച്ചില്ല. യുകെയിലേക്കും യൂറോപ്പിലേക്കും ഒരു വലിയ വ്യാപനമാണ് ലക്ഷ്യമിടുന്നതെന്ന് എയർലൈൻ അക്കാലത്ത് പറഞ്ഞു. 2009 നവംബറിൽ, ജർമ്മൻ എയർലൈനായ ബ്ലൂ വിംഗ്സ് ഇറാഖ് എയർവേയ്‌സിനായി ജർമ്മനിയിലെ ഡ്യൂസെൽഡോർഫിലേക്കും ഫ്രാങ്ക്ഫർട്ടിലേക്കും ഫ്ലൈറ്റ് സർവീസ് ആരംഭിച്ചു.
2010 ഏപ്രിൽ 25 ന് ഇറാഖ് എയർവേസ് സ്വീഡനിലെ മാൽമോ വഴി ഗാറ്റ്വിക്ക് വിമാനത്താവളത്തിലേക്ക് വിമാന സർവീസുകൾ ആരംഭിച്ചു. ആദ്യത്തെ വിമാനം ലണ്ടനിൽ വന്നിറങ്ങിയപ്പോൾ ഒരു കുവൈറ്റ് അഭിഭാഷകൻ ജനറൽ ഡയറക്ടർ കിഫ ഹസ്സന്റെ രേഖകളും പാസ്‌പോർട്ടും പിടിച്ചെടുത്തു. വിമാനം സ്വീഡിഷ് കമ്പനിയായ ടോർ എയറിന്റെ ഉടമസ്ഥതയിലുള്ളതിനാൽ സംഭവവികാസങ്ങളൊന്നും ഉണ്ടായില്ല. വിമാനം ബാഗ്ദാദിലേക്ക് മടങ്ങി. എന്നിരുന്നാലും, കിഫ ഹസനെ യുണൈറ്റഡ് കിംഗ്ഡം വിടാൻ അനുവദിക്കാതെ ഏപ്രിൽ 30 ന് കോടതിയിൽ പോയി. 1990 ലെ ആക്രമണത്തിൽ സദ്ദാം ഹുസൈൻ മോഷ്ടിച്ച വിമാനങ്ങൾക്കായി കുവൈറ്റ് അധികൃതർ 780 മില്യൺ ഡോളർ ആവശ്യപ്പെട്ടു.
അടുത്ത മൂന്ന് വർഷത്തിനുള്ളിൽ കമ്പനി പിരിച്ചുവിടാനും 1990–91 ലെ യുദ്ധത്തിൽ കുവൈത്ത് ഉന്നയിച്ച സ്വത്ത് ക്ലെയിമുകൾ ഒഴിവാക്കാൻ സ്വകാര്യ ഓപ്ഷനുകൾ പിന്തുടരാനും മന്ത്രിസഭ ചൊവ്വാഴ്ച തീരുമാനിച്ചതായി 2010 മെയ് 26 ന് ഇറാഖിലെ ഗതാഗത മന്ത്രി അമീർ അബ്ദുൾ ജബ്ബാർ പറഞ്ഞു. 2012 ഫെബ്രുവരിയിൽ ഇറാഖ് എയർവേയ്‌സ് ബാഗ്ദാദിൽ നിന്ന് ദില്ലിയിലേക്കോ മുംബൈയിലേക്കോ സർവീസുകൾ ഇന്ത്യയിലേക്ക് പുനരാരംഭിക്കുമെന്ന് പ്രഖ്യാപിച്ചു.
2012 ഏപ്രിലിൽ, ഇറാഖ് എയർവേയ്‌സ് 40 പുതിയ ബോയിംഗ് വിമാനങ്ങൾക്ക് ഓർഡർ നൽകിയതായി പ്രഖ്യാപിച്ചു, 30 737-800 ഉം 10 787 ഉം അടങ്ങിയ ഓർഡർ. ആദ്യത്തെ വിമാനം 2012 ഡിസംബറിൽ വിതരണം ചെയ്യും. ഡിസംബർ ആദ്യം എയർബസ് തങ്ങളുടെ ആദ്യത്തെ എ 330-200 ഇറാഖിലേക്ക് കൈമാറി, അതേസമയം ബോയിംഗ് 777 ബോയിംഗ് 777 ഉം എത്തിച്ചു.
2013 ഓഗസ്റ്റ് 14 ന് ഇറാഖ് എയർവേസ് തങ്ങളുടെ ആദ്യത്തെ ബോയിംഗ് 737-800 ബോയിംഗ് കമ്പനിയിൽ നിന്ന് നേരിട്ട് എത്തിച്ചു. 2014 ജൂണിൽ ഇറാഖ് എയർവേയ്‌സ് മൊസൂളിലേക്കുള്ള സർവീസുകൾ താൽക്കാലികമായി നിർത്തിവച്ചു. യൂറോപ്യൻ യൂണിയനുള്ളിൽ പറക്കാൻ ആവശ്യമായ സുരക്ഷാ മാനദണ്ഡങ്ങൾ പാലിക്കാത്തതിന്റെ ഫലമായി 2015 ഓഗസ്റ്റ് 5 ന് ഇറാഖ് എയർവേയ്‌സിന് സ്വീഡിഷ് വ്യോമാതിർത്തിയിൽ പറക്കുന്നതിന് വിലക്ക് ലഭിച്ചു.
ഹെംചന്ദ്ര കനൺഗോ
ഹെംചന്ദ്ര കനൺഗോ ദാസ് (1871 – 1951) ഒരു ഇന്ത്യൻ ദേശീയവാദിയും അനുശീലൻ സമിതിയിൽ അംഗവുമായിരുന്നു. 1907-ൽ കനൺഗോ പാരിസിലേക്ക് യാത്ര ചെയ്തു. ഇദ്ദേഹം റഷ്യൻ വിപ്ളവകാരികളിൽ നിന്ന് പിക്രിക് ആസിഡ് ബോംബുകൾ കൂട്ടിച്ചേർക്കാനുള്ള സാങ്കേതികവിദ്യ പഠിച്ചു. കനൺഗോയുടെ അറിവ് രാജ്, വിദേശരാജ്യങ്ങളിൽ ഇന്ത്യൻ ദേശീയ സംവിധാനങ്ങളിലുടനീളം പ്രചരിപ്പിച്ചു.1908- ൽ അലിപ്പോർ ബോംബ് കേസിൽ (1908–09) അരബിന്ദോ ഘോഷുമായി ബന്ധപ്പെട്ട് കനൺഗോ അറസ്റ്റിലായി. അദ്ദേഹത്തെ ആന്തമാനിലേയ്ക്ക് നാടുകടത്തിയെങ്കിലും 1921 -ൽ കനൺഗോ സ്വതന്ത്രനായി.